hotchpotch/miracl-hf-unified huggingface dataset:
সেগা
সেগা করপোরেশন (জাপানী ভাষায়:株式会社セガ) একটি বহুজাতিক ভিডিও গেম সফটওয়্যার ও হার্ডওয়্যার উন্নয়ন কোম্পানি। সেগা কম্পিউটার গেমও উন্নয়য় করে থাকে। সেগা করপোরেশনের সদর দপ্তর জাপানের টোকিও শহরে অবস্থিত। কম্পিউটার ও আর্কেড গেম, উভয় ক্ষেত্রেই সেগা করপোরেশন একটি সফল ও খ্যাতনামা কোম্পানি। কিন্তু ব্যবসায়িক ক্ষতির কারণে ২০০১ এর জানুয়ারীর ৩১ তারিখে সেগার পুনঃসংস্কার করা হয়। এছাড়া গেম কনসোলের ব্যবসা ছেড়ে দিয়ে শুধু তৃতীয় পক্ষের প্লাটফরমের জন্য সেগা সফটওয়্যার উন্নয়ন শুরু করে।
সেগার ইউরোপীয় শাখা সেগা ইউরোপ লিমিটেড লন্ডনের ব্রেন্টফোর্ডে অবস্থিত। সেগার উত্তর আমেরিকা শাখা সেগা অফ অ্যামেরিকা ইনকরপোরেটেড ক্যালিফোর্নিয়ার সান ফ্রান্সিসকোতে অবস্থিত। ১৯৯৯ সালে সেগার এই শাখাটি ক্যালিফোর্নিয়ার রেডউড সিটি থেকে সান ফ্রান্সিসকোতে স্থানান্তর করা হয়। সেগা অস্ট্রেলিয়া সিডনিতে অবস্থিত। সেগার কোরিয়া শাখা সেগা পাবলিশিং কোরিয়া সিউলে অবস্থিত। এছাড়া সেগার জার্মানি, ফ্রান্স, নেদারল্যান্ড, স্পেন এবং ইতালীতেও শাখা রয়েছে। ২০০১ এর নভেম্বরে সেগা তাদের কোম্পানির নাম সেগা এন্টারপ্রাইজ লিমিটেড থেকে পরিবর্তন করে সেগা করপোরেশন রাখে।
ইউবিসফট
ইউবিসফট এন্টারটেইনমেন্ট (উচ্চারণ:) একটি ফ্রেঞ্চ কম্পিউটার এবং ভিডিও গেম প্রকাশক ও নির্মাতা। কোম্পানিটির সদর-দপ্তর ফ্রান্সের প্যারিসে অবস্থিত। পৃথিবীর ১৭টি দেশে ইউবিসফটের শাখা এবং ২৮টি দেশে অঙ্গপ্রতিষ্ঠান রয়েছে।
ইউবিসফট ইউরোপের তৃতীয় বৃহত্তম এবং মার্কিন যুক্তরাষ্ট্রের চতুর্থ বৃহত্তম ভিডিও গেম প্রকাশক। ২০০২-২০০৩ অর্থবছরে ইউবিসফটের আয় ছিল ৪৫৩ মিলিয়ন ইউরো। ২০০৩-২০০৪ অর্থবছরে আয় বৃদ্ধি পেয়ে ৫০৮ মিলিয়ন ইউরোতে পরিণত হয়। ২০০৯ সাল নাগাদ ইউবিসফটের কর্মকর্তা ও কর্মচারীর সংখ্যা ৫,০০০ এরও অধিক যার মধ্যে ৪,০০০ কর্মকর্তা গেম উন্নয়ন ও প্রকাশে নিয়োজিত। কোম্পানিটির সর্ববৃহৎ স্টুডিও হল ইউবিসফট মন্ট্রিঅল, যা কানাডার মন্ট্রিঅলে অবস্থিত। এই স্টুডিওতে ২০০৪ সালে ১,৬০০ জন নিয়োজিত। ২০০৮-২০০৯ অর্থবছরে ইউবিসফটের আয় হয় ১.০৫৮ বিলিয়ন ইউরো, এটিই ইউবিসফটের সর্বাধিক আয়।
ব্ল্যাক মাস
ব্ল্যাক মাস হচ্ছে এমন একটি অনুষ্ঠানের নাম যা ডাইনীদের উপাসনা সময় অনুষ্ঠিত হয় এবং যা ক্যাথলিক মাসের একরকম প্যারোডি। এটার মূল উদ্দেশ্য হচ্ছে নিমন্ত্রককে অপবিত্রকরণ যদিও লেখকদের মধ্যে কোন রকম বোঝাপড়া নেই যে কিভাবে নিমন্ত্রককে অপবিত্র করা হবে। তবে সবচেয়ে সাধারণ ভাবনাটা হচ্ছে ধর্ম সম্পর্কীত যৌনচর্চার মাধ্যমে অপবিত্র করা। লেখকরা একমতও নন যে কি রকম আচার পালন করা হবে।
কিছু মধ্যযুগীয় লেখক মনে করেন যে নিমন্ত্রক প্রতিস্থাপিত হন ব্যাঙ, শালগম অথবা এক টুকরো মাছের মাধ্যমে, কিন্তু বেশির ভাগ বিচারক ও লেখক বিশ্বাস করেন যে ক্রিস্টিয়ান যাজকরা আসল নিমন্ত্রকদের প্রতিস্থাপিত করেন যা তৈরি করে এক ধরনের পৈশাচিক চুক্তি অংশগ্রহণকারীদের মধ্যে উপাসনা অপবিত্র করার জন্য। রিচার্ড ক্যাভেন্ডিসের লেখা "দ্যা ব্ল্যাক আর্টস" (১৯৬৭) বইয়ে ব্ল্যাক মাস অধ্যায়ে ব্ল্যাক মাসের ইতিহাস সম্পর্কে ধারণা পাওয়া যেতে পারে। একটি পুরো বই লেখা হয়েছে এই বিষয়ে যা হলো এইচ, টি, এফ, রোডসের দ্যা স্যাটানিক মাস। তবে একটি পূর্ণাঙ্গ গ্রন্থ জার্মান ভাষায় লেখা হয়েছে এ বিষয়ে ১৯৬৪ সালে প্রকাশিত গারহার্ড যাচারিয়াসের দ্যা ডার্ক গড: সাটান ওয়ারশিপ এ্যান্ড ব্ল্যাক মাসেস যা পরে ইংরেজি ভাষায় অনুদিত হয়। পবিত্র মাস পালন করা হয় ক্যাথলিক খ্রিস্টানদের মাধ্যমে প্রাথমিক যুগে। পবিত্রতা ও আশীর্বাদের নানা রকম আচার অনুসরণ করা হয়ে থাকে। যখন প্রাথমিক খ্রিস্টানরা তাদের আচারগুলো একত্র করছিল, তখন অনেক চার্চ ফাদার কিছু বিরুদ্ধবাদী দলের কথা উল্লেখ করেন যারা তাদের মতো করে মাস পালন করত ও তাদের কেউ কেউ অদ্ভুত যৌন আচরণও করত। ব্ল্যাক মাসে আচারগুলো নির্দিষ্ট নয়, তাই কিছু কিছু গুপ্ত প্রার্থনাকারীরা যাজকের কাছে যেত তাদের ব্যক্তিগত চাহিদা মেটানোর জন্য। যেমন-গবাদি পশু ও শস্যের ওপর আশীর্বাদের জন্য, শত্রুর ওপর অভিশাপ হওয়ার জন্য।
অ্যাকটিভিশন
অ্যাকটিভিশন (ইংরেজী ভাষায়: Activision) একটি মার্কিন ভিডিও গেম নির্মাতা ও প্রকাশক। কোম্পানিটির অধিকাংশই ফ্রেঞ্চ কোম্পানি ভিভেনডি-এর মালিকানাধীন। অ্যাকটিভিশনের বর্তমান প্রধান নির্বাহী কর্মকর্তা রবার্ট কোটিক। ১৯৭৯ সালের ১ অক্টোবরে অ্যাকটিভিশন প্রতিষ্ঠিত হয়। এই কোম্পানিই পৃথিবীর প্রথম গেমিং কনসোলের জন্য ভিডিও গেম নির্মাণ করে। অ্যাকটিভিশন পৃথিবীর অন্যতম বড় তৃতীত্য পক্ষীয় ভিডিও গেম প্রকাশক এবং ২০০৭ সালে যুক্তরাষ্ট্রের সর্ববৃহৎ ভিডিও গেম প্রকাশক। ২০০৮ এর ১৮ অক্টোবরে অ্যাকটিভিশন ঘোষণা দেয় যে তারা যুক্তরাষ্ট্রের সর্ববৃহত প্রকাশক।
২০০৭ এর ২ ডিসেম্বরে প্রকাশিত হয় যে ভিভেনডি অ্যাকটিভিশনকে অধিগ্রহণ করবে এবং অ্যাকটিভিশনের গেম উন্নয়নে অবদান রাখবে। ২০০৮ এর ৯ জুলাই অ্যাকটিভিশন ও ভিভেনডি এর মধ্যকার একত্রীকরণ সম্পন্ন হয়। এর ফলে নবগঠিত কোম্পানির নাম হয় অ্যাকটিভিশন ব্লিজার্ড। তবুও অ্যাকটিভিশন ব্লিজার্ডের একটি অঙ্গপ্রতিষ্ঠান হিসেবেই অ্যাকটিভিশনের অস্তিত্ব এখনো রয়েছে এবং কোম্পানিটি ভিডিও গেম উন্নয়ন অব্যাহত রেখেছে। অ্যাকটিভিশনের বহুল পরিচিত গেমের মধ্যে কল অফ ডিউটি, হাফ লাইফ সিরিজ, স্পাইডারম্যান সিরিজ, জেমস বন্ড সিরিজ, গিটার হিরো সিরিজ, টনি হক সিরিজ, ক্র্যাশ ব্যন্ডিকট সিরিজ ইত্যাদি উল্লেখযোগ্য। ২০১০ সালে মাইক্রোসফটের ইলেকট্রনিক এন্টারটেইনমেন্ট এক্সপোতে অ্যাকটিভিশন ঘোষণা দেয় যে, অ্যাকটিভিশন এবং মাইক্রোসফটের ইন্টারঅ্যাকটিভ ডিভিশনের মধ্যে বিশেষ চুক্তি রয়েছে।
বাইডু
বাইডু ইনক্ররপোরেটেড (, ) (সংক্ষেপে বাইডু) ২০০০ সালের ১৮ জানুয়ারীতে প্রতিষ্ঠিত একটি চীনা অনুসন্ধান ইঞ্জিন। বাইডু প্রধানত ওয়েবসাইট, অডিও ফাইল, চিত্র খোঁজার জন্য ব্যবহৃত হয়। বাইডুর ৫৭টি সেবা রয়েছে। এর মধ্যে অনুসন্ধান ইঞ্জিন ও কমিউনিটি সেবাই প্রধান। এছাড়া বাইডু বাইক নামে একটি ইন্টারনেট ভিত্তিক বিশ্বকোষ এবং আলোচনা-ফোরামও রয়েছে। রবিন লি এওবং এরিক জু কর্তৃক ২০০০ সালে বাইডু প্রতিষ্ঠিত হয়। উভয় প্রতিষ্ঠাতাই চীনের নাগরিক। তাঁরা চীনে ফেরার আগে বিদেশে কর্মরত ছিল। ক্যারিবীয় সাগরে উপকূলে কেম্যান আইল্যান্ডে বাইডু নিবন্ধিত। ২০১০ এর এপ্রিলে অ্যালেক্সা ইন্টারনেট র‌্যাঙ্কিং-এ বাইডু ৭ম স্থান অধিকার করে। overall in Alexa's internet rankings. ২০০৭ সালের ডিসেম্বরে বাইডু চীনের প্রথম কোম্পানি হিসেবে ন্যাসড্যাক-১০০ সূচকে তালিকাভুক্ত হয়।
বাইডুর সূচীতে ৭৪০ মিলিয়নেরও অধিক ওয়েবসাইট, ৮০ মিলিয়ন চিত্র, ১০ মিলিয়ন মাল্টিমিডিয়া ফাইল রয়েছে। বাইডু ইন্টারনেটে মাল্টিমিডিয়া ফাইল যেমন-এমপিথ্রি, ভিডিও, চলচ্চিত্র ইত্যাদি খোঁজার সুযোগ দেয়। বাইডু চীনের প্রথম কোম্পানি যারা মোবাইল ভিত্তিক ওয়াপ ও পিডিএ সেবা প্রদান করে।
বাইডু চীন সরকারের নীতিমালা অনুসারে তাদের কার্যক্রম পরিচালনা করে।
হো চি মিন
হো চি মিন (ভিয়েতনামীয়: Hồ Chí Minh, ], Chữ Nôm: 胡志明), (জন্ম: ১৯শে মে ১৮৯০-মৃত্যু: ৩রা সেপ্টেম্বর ১৯৬৯) ছিলেন ভিয়েতনামের একজন কমিউনিস্ট বিপ্লবী নেতা, যিনি পরবর্তীকালে গণপ্রজাতন্ত্রী ভিয়েতনামের প্রধানমন্ত্রী (১৯৪৬–১৯৫৫) এবং রাষ্ট্রপতির (১৯৪৫–১৯৬৯) পদে আসীন ছিলেন। তিনি ডেমোক্রাটিক রিপাবলিক অব ভিয়েতনামের প্রতিষ্ঠাতা। ভিয়েতনাম যুদ্ধের সময় তিনি আমৃত্যু ভিয়েত কং-এর নেতৃত্ব দান করেন।
হো চি মিন ভিয়েত মিন স্বাধীনতা সংগ্রামের পুরোধা ছিলেন। ১৯৪১ সালের পরবর্তী সময়ে তাঁর নেতৃত্বেই স্বাধীনতা সংগ্রাম বজায় থাকে, এবং ১৯৪৫ সালে কমিউনিস্ট শাসিত ডেমোক্রাটিক রিপাবলিক অফ ভিয়েতনাম সরকার প্রতিষ্ঠা হয়। যারা ১৯৫৪ সালে ফ্রেঞ্চ ইউনিয়নকে দিয়েন বিয়েন ফু যুদ্ধে পরাস্ত করে। এই যুদ্ধের প্রধান ছিলেন ভিয়েতনাম গণফৌজ এর প্রতিষ্ঠাতা ভো নগুয়েন গিয়াপ। উত্তর ভিয়েতনামের রাজনীতিতে তাঁর প্রভাব ১৯৫০-এর দশকের শেষভাগে সীমিত হয়ে আসে। কিন্তু মৃত্যুর আগে পর্যন্ত তিনি রাষ্ট্রপতির পদে আসীন ছিলেন। দক্ষিণ ভিয়েতনামের পতনের পর সেখানকার পূর্বতন রাজধানী সাইগনের নাম পাল্টে হো চি মিন শহর রাখা হয় তাঁর সম্মানার্থে।
লামিয়া
প্রাচীন গ্রিক পুরাণে লামিয়া (গ্রিক: Λάμια) ছিল লিবিয়ার একজন সুন্দরী রাণী যে একটি বাচ্চাখেকো দানবে পরিণত হয়েছিল। গ্রিক ভাষা অনুযায়ী লামিয়া মানে বড় হাঙর। অ্যারিস্টোফেনিসের মতে, গ্রিক শব্দ "অন্ননালী" থেকে লামিয়া শব্দটি এসেছ, যা তার বাচ্চা খাওয়ার অভ্যাসকে নির্দেশ করছে।
কারও কারও মতে, তার কোমরে সাপের মতো লেজ আছে। লামিয়ার এই বর্ণনাটি ১৮১৯ সালে জন কিটসের জনপ্রিয় কবিতা থেকে পাওয়া যায়। কিছু ঐতিহ্যবাহী ধারণার মতে, গ্রামীণ প্রাচীন দৈত্য যা রক্তচোষা এবং সাকিউবাসের মতো যা তরুণদের ফুসলাতো ও তাদের রক্ত খেয়ে জীবনধারণ করত।
ডিয়োডরাস সিকিউলাসের মতে, মিশরের রাজা বেলাসের সুন্দরী কন্যা ছিল লামিয়া। লামিয়া ছিল পোসেইডন এবং লিইবির নাতনী। তার বাবার মৃত্যুর পর সে লিবইয়া রাণী হয়। লামিয়ার সাথে জিউসের প্রেমের সম্পর্ক ছিল এবং সন্তানের জন্য সে তাকে বিরক্ত করত। যখন জিউসের স্ত্রী হেরা বিষয়টা জেনে ফেলে তখন সে রাগে বাচ্চাদের মেরে ফেলে। বাচ্চাদের মৃত্যুর শোকে পাগল হয়ে সে তার বাচ্চাদের খেয়ে ফেলতে শুরু করে। ডিয়োডরাসের মতে, তার চেহারা তখন বিকট আকৃতির হয়ে যায়।
জিউস তাকে তার চোখ অপসারণ করার ক্ষমতা দান করে। ডিয়োডরাস মতে, এর উদ্দেশ্য অস্পষ্ট কিন্তু অন্য একটি জায়গায় উল্লেখ যে এটি আসে ভবিষ্যৎবাণীর উপহার হিসেবে। তার বাচ্চা হারানোর শোক প্রশমিত করতে জিউস এটা করেছিল। কিছু গল্প বলে যে অভিশাপে লামিয়ার চোখ বন্ধ করার ক্ষমতা নষ্ট হয়ে যায়, যাতে সে সারাক্ষণ তার মৃত সন্তানদের চিন্তায় মগ্ন থাকে। কারোও (হরেস উল্লেখযোগ্য) মতে, হেরা তার সন্তানদের খেতে তাকে বাধ্য করেছিল। পৌরাণিক বিভিন্ন ভাবে বর্ণনা করে যে, লামিয়া শোকে পরে হেরার রাগে বিকট দানব আকৃতি ধারণ করে। হেকাতে মেয়ে হিসেবে এটা স্বাভাবিক ছিল।
সারা ইউরোপের মায়েরা তাদের সন্তানদের লামিয়ার গল্প বলে ভয় দেখাত। ওয়েবস্টেইনের মতে, “সে শিশুতোষ গল্পের চরিত্রে পরিণত হয় যাকে ন্যানিরা ও মায়েরা তাদের সন্তানদের মাঝে ভাল আচরণ প্রচলন করার জন্য ব্যবহার করত।" হার্বাট জেমস ড্রাপার ১৯০৯ সালে লামিয়াকে আঁকেন। তার আঁকা ছবিতে লামিয়ার শরীরের নিচের অংশ মানুষের মতোই ছিল এবং তার সরীসৃপ ইতিহাস তিনি পরোক্ষভাবে উল্লেখ করেন কোমর থেকে সাপ গড়িয়ে দিয়ে। খ্রিস্টান লেখকরা লামিয়ার ফুসলানো আচরণের ব্যাপারে সতর্ক করেন। হিঙ্কমার, রেইমসের আর্চবিশপ ৯ম শতকে বিবাহ বিচ্ছেদের ব্যাপারে দীর্ঘ প্রবন্ধে অতিপ্রাকৃতিক বিপদের তালিকায় লামিয়াকে লিপিবদ্ধ করেন যা বিয়ের প্রতি হুমকিস্বরূপ এবং তাদের চিহ্নিত করেন জেনিসিয়ালইস ফেমিনার সাথে, যা আসলে নারী পুনরায় উৎপাদনকারী আত্মা।
জন কিটস, লামিয়া এবং অন্যান্য কবিতায় লামিয়ার নানা বর্ণের দিকগুলো বার্টনের দ্যা অ্যানাটমি অব মেলানচলি অনুযায়ী বর্ণনা করেন। কিটসের গল্পে লামিয়ার বিয়ের আগের প্রকৃত রূপটিই ফুটে উঠেছে। আধুনিক গ্রিসের গ্রামীণ গল্পে লামিয়া এখনো জীবন্ত। বুলগেরিয়ার লোক কথা ও বাস্ক কিংবদন্তিতে গ্রিসে লামিয়াকে গুহা ও স্যাঁতস্যাঁতে স্থানের সাথে মেলানো হয়ে থাকে।
ষোড়শ সংস্কার
সংস্কার (সংস্কৃত: संस्कार) হিন্দুদের পালনীয় ষোলোটি প্রধান বৈদিক ধর্মীয় আচার। হিন্দুধর্মের বাইরেও জৈনধর্ম ও বৌদ্ধধর্মের কোনো কোনো শাখাসম্প্রদায়ে এই সব আচার-অনুষ্ঠানের মান্যতা রয়েছে।
এই সংস্কারগুলি গর্ভাবস্থা, শিশুর জন্ম, শিক্ষা, বিবাহ ও মৃত্যুর সঙ্গে সম্পর্কযুক্ত। সংস্কারসমূহের সংখ্যা নিয়ে বিতর্ক রয়েছে।। গার্হ্যসূত্র মতে সংস্কারের সংখ্যা ১২ থেকে ১৮টি। পরবর্তীকালে ১৬টি সংস্কার মান্যতা লাভ করে। এগুলিকেই ষোড়শ সংস্কার বলা হয়। এই সংস্কারগুলি হল: গর্ভাধান, পুংসবন, সীমন্তোন্নয়ন, জাতকর্ম, নামকরণ, নিষ্ক্রমণ, অন্নপ্রাশন, চূড়াকরণ, কর্ণভেদ, বিদ্যারম্ভ, উপনয়ন, বেদারম্ভ, কেশান্ত ও ঋতুশুদ্ধি, সমাবর্তন, বিবাহ ও অন্ত্যেষ্টি।
গর্ভাধান
গর্ভাধান (সংস্কৃত: गर्भाधान ) (অর্থ: জরায়ুতে শুক্র স্থাপন) হিন্দুধর্মের ষোড়শ সংস্কারের প্রথম সংস্কার।
এটি স্ত্রীর দ্বিতীয় বিবাহরূপ সংস্কার। গর্ভাধান সংস্কারে স্ত্রীর প্রথম রজোদর্শনের ষোলো দিনের মধ্যে স্বামী পবিত্র হয়ে সন্ধ্যায় সূর্যার্ঘ্য প্রদান করে যথাবিধি বহ্নিস্থাপনের পর পঞ্চগব্য দ্বারা স্ত্রীকে শোধন করে সন্তান উৎপাদনার্থ গ্রহণ করেন।
গার্হ্যসূত্র মতে, এই সংস্কারের সূচনায় স্ত্রী যথাবিধি সুসজ্জিত হন এবং স্বামী সৃষ্টি সংক্রান্ত বৈদিক স্তোত্র উচ্চারণ করতে করতে দেবগণকে আহ্বান জানান, যাতে তাঁরা তাঁর স্ত্রীকে গর্ভধারণে সহায়তা করেন। অতঃপর নারীপুরুষের যৌনক্রিয়া সংক্রান্ত স্তোত্রগুলি উচ্চারণ করতে করতে তাঁরা আলিঙ্গন করেন। স্বামী পুরুষের উৎপাদন ক্ষমতা সংক্রান্ত স্তোত্র উচ্চারণ করতে করতে স্ত্রীর দেহে নিজ শরীর ঘর্ষণ করেন। আলিঙ্গনের পর পূষণের নিকট প্রার্থনার মাধ্যমে গর্ভস্থাপনের কাজ শুরু হয়। স্বামী স্ত্রীর দক্ষিণ স্কন্ধের উপর থেকে ঝুঁকে তাঁর স্ত্রীর বক্ষ স্পর্শ করেন "হে সুবিন্যস্ত কেশধারী, তোমার হৃদয় বাস করে স্বর্গে, বাস করে চন্দ্রে, আমি তাহাকে জানি, তাহা আমাকে জানুক। আমি যেন শত শরৎ বাঁচিয়া থাকি।"
গর্ভিণীর ২য় বা ৩য় মাসে কর্তব্য সংস্কার বিশেষ। গর্ভের ৩য় মাসে রবি, মঙ্গল ও বৃহস্পতিবারে নন্দা ও ভদ্রা তিথিতে পূর্ব ভাদ্রপদ, উত্তর ভাদ্রপদ, পূর্বাষাঢ়া, উত্তরাষাঢ়া, হস্তা, মূলা, শ্রবণা, পুনর্বসু, মৃগশিরা, পুষ্যা ও ‍আর্দ্রা নক্ষত্রে পূর্ণচন্দ্র থাকলে এবং যুতযামিত্রবেধ ও দশযোগভঙ্গ না হলে লগ্নের নবমে ও পঞ্চমে এবং লগ্ন ৪র্থ, ৭ম ও দশমে শুভগ্রহ ও ৩য়, ৬ষ্ঠ, ১০ম, একাদশে পাপগ্রহ অবস্থান করলে গর্ভিণীর চন্দ্র ও তারাশুদ্ধি হলে কুম্ভ, মিথুন, সিংহ, ধনুঃ ও মীনলগ্নে পুংসবন কর্তব্য।
সুবলচন্দ্র মিত্র, সরল বাঙ্গালা অভিধান, নিউ বেঙ্গল প্রেস প্রাইভেট লিমিটেড, কলিকাতা, ১৯৮৪।
অ্যাকটিভিশন ব্লিজার্ড
অ্যাকটিভিশন ব্লিজার্ড ইনকর্পোরেটেড (ইংরেজীতে: Activision Blizzard) (সাবেক অ্যাকটিভিশন ইনকর্পোরেটেড) () একটি মার্কিন ভিডিও গেম কোম্পানি। অ্যাকটিভিশন এবং ব্লিজার্ড এন্টারটেইনমেন্ট কোম্পানি দুইটির স্বত্বাধিকারী প্রতিষ্ঠান হল অ্যাকটিভিশন ব্লিজার্ড। 
অ্যাকটিভিশন ব্লিজার্ডের অধিকাংশই ফ্রেঞ্চ কোম্পানি ভিভেনডি-এর মালিকানাধীন। ২০০৭ সালের ২ ডিসেম্বরে অ্যাকটিভিশন এবং ভিভেনডি কোম্পানিদ্বয়ের একত্রীকরণের ফলে অ্যাকটিভিশন ব্লিজার্ড সৃষ্টি হয়। এই একত্রীকরণে ব্যয় হয় প্রায় ১৮.৮ বিলিয়ন মার্কিন ডলার। 
উভয় কোম্পানিই ভেবেছিল যে এই একত্রীকরণের ফলে গঠিত কোম্পানিটি পৃথিবীর সর্ববৃহৎ ভিডিও গেম নির্মাতা হবে এবং ভিডিও গেম শিল্পে বিশ্বের অন্যতম প্রধান প্রধান কোম্পানিতে পরিণত হবে।
অ্যাডোবি সিস্টেমস
অ্যাডবি সিস্টেমস () (ইংরেজীতে: Adobe Systems) একটি মার্কিন কম্পিউটার সফটওয়্যার কোম্পানি। কোম্পানিটির সদর-দপ্তর ক্যালিফোর্নিয়ার সান জোস শহরে অবস্থিত। অ্যাডোবি সিস্টেমস মাল্টিমিডিয়া সফটওয়্যার তৈরির জন্য পৃথিবীব্যাপী বিখ্যাত। বর্তমানে মাল্টিমিডিয়ার পাশাপাশি অ্যাডোবি ইন্টারনেট অ্যাপ্লিকেশন উন্নয়নও করছে।
জন ওয়ারনক এবং চার্লস গেশক কর্তৃক ১৯৮২ সালের ডিসেম্বরে অ্যাডোবি সিস্টেমস প্রতিষ্ঠিত হয়। তাঁরা উভয়ই পালো আল্টো রিসার্চ সেন্টার ত্যাগ করে অ্যাডোবি সিস্টেমস প্রতিষ্ঠা করে। মূলত পোস্টস্ক্রিপ্ট পেজ ডিসক্রিপশন ল্যাঙ্গুয়েজ উন্নয়ন ও বিক্রয়ের জন্যই তাঁরা অ্যাডোবি প্রতিষ্ঠা করেন। ১৯৮৫ অ্যাপল ইনকর্পোরেটেড তাদের লেজার রাইটার প্রিন্টারে ব্যবহারের জন্য পোস্টস্ক্রিপ্টের লাইসেন্স করে যার ফলে ডেস্কটপ পাবলিশিং-এর উন্নয়নের ধারা উন্মোচিত হয়। ক্যালিফোর্নিয়ার লস আন্টোসে অবস্থিত অ্যাডোবি নামের একটি খাঁড়ির নামে কোম্পানির নাম অ্যাডোবি সিস্টেমস রাখা হয়। এই খাঁড়িটি অ্যাডোবির একজন প্রতিষ্ঠাতার বাড়ির পেছন দিয়ে প্রবাহিত হয়। ২০০৫ সালের ডিসেম্বরে অ্যাডোবি এর প্রধান প্রতিদ্বন্দ্বী ম্যাক্রোমিডিয়াকে কিনে নেয়। যার ফলে অ্যাডোবির পণ্য-তালিকায় বেশ কিছু সফটওয়্যার ও সফটওয়্যার প্ল্যাটফরম যোগ হয়।
আগস্ট ২০০৯ নাগাদ, অ্যাডোবির মোট কর্মকর্তা-কর্মচারীর সংখ্যা ৭,৫৬৪ জন। এদের প্রায় ৪০% সান জোসে কর্মরত। ক্যালিফোর্নিয়ার সান জোসে সদর-দপ্তর ছাড়াও অর্লান্ডো, ফ্লোরিডা; সিয়াটল, ওয়াশিংটন; সান ফ্রান্সিসকো, ক্যালিফোর্নিয়া; অটোয়া, অন্টারিও; মিনিয়াপোলিস, মিনেসোটা; হ্যামবুর্গ, জার্মানি; নোইদা, ভারত; বেঙ্গালুরু, ভারত; বুখারেস্ট, রোমানিয়া; এবং বেইজিং, চীনে অ্যাডোবির অফিস রয়েছে।
Adobe.com - প্রাতিষ্ঠানিক ওয়েবসাইট
কুর্দিস্তান
কুর্দিস্তান (কুর্দি ভাষায়: Kurdewarî; ইংরেজি ভাষায়: Kurdistan; অর্থ “কুর্দিদের দেশ”) মধ্যপ্রাচ্যে অবস্থিত ভৌগোলিক ও সাংস্কৃতিকভাবে একতাবদ্ধ একটি অঞ্চল। এখানকার সংখ্যাগরিষ্ঠ জনগণ কুর্দি জাতির লোক, যারা কুর্দি ভাষায় কথা বলে ও কুর্দি সংস্কৃতি লালন করে।
সেলজুক তুর্কি সুলতান সাঞ্জার সম্ভবত সর্বপ্রথম ১২শ শতকে কুর্দিস্তান নামটি সরকারীভাবে ব্যবহার করেন। তিনি সেসময় কুর্দিদের আবাসভূমি বিজয় করেছিলেন এবং কুর্দিস্তান নামের একটি প্রদেশ গঠন করেছিলেন। এর রাজধানী ছিল বাহার শহর, যা বর্তমান ইরানি হামাদান শহরের কাছেই অবস্থিত।
আধুনিককালে কুর্দিস্তান বলতে তুরস্কের পূর্বের কিছু অংশ (তুর্কি কুর্দিস্তান), উত্তর ইরাক (ইরাকী কুর্দিস্তান), দক্ষিণ-পশ্চিম ইরান (ইরানি কুর্দিস্তান) এবং উত্তর সিরিয়ার (সিরীয় কুর্দিস্তান) কুর্দি-অধ্যুষিত অঞ্চলগুলিকে বোঝায়। ভৌগলিকভাবে কুর্দিস্তান অঞ্চলটি জগ্রোস পর্বতমালার উত্তর-পশ্চিম অংশ এবং তোরোস পর্বতমালার পূর্বাংশ নিয়ে গঠিত। এছাড়া আজারবাইজান ও আর্মেনিয়ার সামান্য কিছু এলাকাকেও কুর্দিস্তানের অন্তর্গত গণ্য করা হয়।
ইরাকী কুর্দিস্তান ১৯৭০ সালে ইরাকি সরকারের সাথে এক চুক্তির মাধ্যমে স্বায়ত্তশাসন লাভ করে। ২০০৫ সালে ইরাকের নতুন সংবিধানেও ইরাকি কুর্দিস্তানের এই স্বায়ত্তশাসন পুনরায় স্বীকৃতি পায়। ইরাকের প্রতিবেশী ইরানের কুর্দি-অধ্যুষিত এলাকাটিকে কোর্দেস্তন নামের একটি প্রদেশের অন্তর্গত করা হয়েছে। কিন্তু ইরানের এই প্রদেশটি কোন স্বায়ত্তশাসিত প্রদেশ নয়।
বিংশ শতাব্দীতে কুর্দি জাতীয়তাবাদের উন্মেষ ঘটে। কিছু কুর্দি জাতীয়তাবাদী সংগঠন কুর্দিস্তান নামের একটি স্বাধীন জাতিরাষ্ট্র গঠনের প্রয়াস চালিয়ে যাচ্ছে, যাতে কুর্দি-অধ্যুষিত সমস্ত এলাকা বা এর অংশবিশেষ অন্তর্ভুক্ত থাকবে। অন্যরা বর্তমান রাষ্ট্রীয় সীমানাগুলির মধ্যেই কুর্দি অঞ্চলগুলির স্বায়ত্বশাসনের পরিমাণ বাড়ানোর পক্ষপাতী।
মক্রান অঞ্চলে পীরশহর ও বিজরের দুটি শহর অন্তর্ভুক্ত রয়েছে।
বন্দর আব্বাস
বন্দর আব্বাস () ইরানের দক্ষিণ-পশ্চিমে পারস্য উপসাগরের উপকূলে অবস্থিত একটি সমুদ্রবন্দর। এটি ইরানের হোর্মোজগন প্রদেশের বৃহত্তম শহর ও রাজধানী। বন্দরটি হরমুজ প্রণালীর তীরে একটি কৌশলগত অবস্থানে অবস্থিত। এখানে ইরানি নৌবাহিনীর প্রধান ঘাঁটিটি অবস্থিত। এখানে প্রায় সাড়ে তিন লক্ষ লোক বাস করে।
শহরটি অতীতে ইংরেজ বণিকদের কাছে গম্ব্রুন নামে এবং ওলন্দাজ বণিকদের কাছে গামরুন নামে পরিচিত ছিল।
নিউ ইয়র্ক স্টক এক্সচেঞ্জ
নিউ ইউর্ক স্টক এক্সচেঞ্জ (ইংরেজী ভাষায়: New York Stock Exchange) (সংক্ষেপে: NYSE) মার্কিন যুক্তরাষ্ট্রের একটি শেয়ার বাজার। এটি নিউ ইয়র্ক সিটির ওয়াল স্ট্রিট নামক সড়কে অবস্থিত। বাজার মূলধনের দিক থেকে নিউ ইউর্ক স্টক এক্সচেঞ্জ পৃথিবীর সর্ববৃহৎ শেয়ার বাজার। এই শেয়ার বাজারের মোট বাজার মূলধনের পরিমাণ ২০১০ সালের মে মাস নাগাদ ১২.২৫ ট্রিলিয়ন মার্কিন ডলার। দৈনিক শেয়ার লেনদেনের পরিমাণ প্রায় ১৫৩ বিলিয়ন মার্কিন ডলার।
নিউ ইয়র্ক স্টক এক্সচেঞ্জ ইউরোনেক্সট এই শেয়ার বাজার পরিচালনা করে। নিউ ইউর্ক স্টক এক্সচেঞ্জ ইউরোনেক্সট ২০০৭ সালে নিউ ইউর্ক স্টক এক্সচেঞ্জ এবং ইউরোনেক্সটের একত্রীকরণের ফলে গঠিত হয়। ওয়াল স্ট্রিটের ১১ নম্বর ভবনের চারটি ধরে এই শেয়ার বাজারের ব্যবসায়িক কার্যক্রম পরিভালিত হয়। আরেকটি ঘর ব্রড স্ট্রিটে অবস্থিত। এটি ২০০৭ এর ফেব্রয়ারীতে বন্ধ হয়। মূল ভবনটি ১৮ ব্রড স্ট্রিটে অবস্থিত। ১৯৭৮ সালে মার্কিন সরকার একে জাতীয় ঐতিহাসিক স্থাপনা হিসেবে চিহ্নিত করে। এছাড়া ১১ ওয়াল স্ট্রিট ভবনটিকেও ঐতিহাসিক স্থাপনা হিসেবে চিহ্নিত করা হয়।
১৯৭২ সালের ১৭ মে ওয়াল স্ট্রিটে বাটনউড চুক্তির মাধ্যমে নিউ ইউর্ক স্টক এক্সচেঞ্জ প্রতিষ্ঠান সূত্রপাত ঘটে। ১৮১৭ এর ৮ মার্চ সংস্থাটি একটি সংবিধান রচনা করে এবং নাম পরিবর্তিত করে রাখে “নিউ ইউর্ক স্টক এন্ড এক্সচেঞ্জ বোর্ড”। অ্যান্টনি স্টকহোম এর প্রথম প্রেসিডেন্ট নির্বাচিত হন।
প্রথমে এই স্টক এক্সচেঞ্জের স্থান ছিল ৪০ ওয়াল স্ট্রিটে। ১৮৩৫ সালের গ্রেট ফায়ার অফ নিউ ইয়র্ক এর সময় এটি ধ্বংস হয়ে যায়। ১৮৬৩ সালে আবার নাম পরিবর্তন করে রাখা হয় নিউ ইউর্ক স্টক এক্সচেঞ্জ। ১৮৬৫ সালে এটি ১০-১২ ব্রড স্ট্রিটে স্থানান্তরিত হয়।
১৮৯৬ থেকে ১৯০১ সালের মধ্যে এই শার বাজারে শেয়ার লেনদেনের পরিমাণ প্রায় ছয় গুণ বৃদ্ধি পায়। ফলে ব্যবসায়িক কার্যক্রমের জন্য আরও বড় পরিসরের প্রয়োজন হয়। নিউ ইয়র্কের আটটি স্থাপত্য প্রতিষ্ঠানকে নিউ ইউর্ক স্টক এক্সচেঞ্জের নতুন ভবনের নকশা করার জন্য আমন্ত্রণ জানানো হয়। পরিশেষে জর্জ বি. পোস্টেরর নকশা গৃহীত হয়। ১৯০১ এর ১০ মে ১০ব্রড স্ট্রিটের ভবনটি ভাঙার কাজ শুরু হয়।
১৮ ব্রড স্ট্রিটের নতুন ভবনের নির্মাণে প্রায় ৪ মিলিয়ন মার্কিন ডলার ব্যয় হয়। এটির উদ্বোধন হয় ২২ এপ্রিল ১৯০৩। ভবনের ১০৯ × ১৪০ ফুট অঞ্চল জুড়ে ব্যবসায়িক কার্যক্রম পরিচালিত হত। ঐ সময়ে নিউ ইয়র্কের অন্য কোন ভবনে এত বড় স্থানছিল না। এই ভবনের ৭২ ফুট উচ্চতায় একটি বাতি বসানো হয়। ১৯৭৮ সালের ২ জুন এই ভবনটিকে মার্কিন সরকার জাতীয় ঐতিহাসিক স্থাপনা হিসেবে চিহ্নিত করে।
১৯২২ সালে ১১ ব্রড স্ট্রিটে ট্রব্রিজ এন্ড লিভিংস্টোন কর্তৃক নকশাকৃত অফিস সংযুক্ত করা হয়। ১৯৬৯ ও ১৯৮৮ সালে ভবনটিতে অতিরিক্ত তলা সংযুক্ত করা হয়। এছাড়া দ্রুত যোগাযোগ ও বাণিজ্যিক তথ্যাবলি প্রদর্শনের জন্য ভবনে অত্যাধুনিক প্রযুক্তির সমাবেশ ঘটানো হয়। ফলে অধিকাংশ বাণিজ্যিক কার্যক্রমই ইলেকট্রনিক হয়ে পড়ে এবং অধিক স্থানের প্রয়োজন হ্রাস পায়। ২০০৬ সালে নিউ ইউর্ক স্টক এক্সচেঞ্জ ৩০ ব্রড স্ট্রিটের অফিসটি বন্ধের সিদ্ধান্ত নেয়। ক্রমাগত অত্যাধুনিক প্রযুক্তি সংযুক্তির ফলে প্রয়োজনীয় স্থান এবং কর্মকর্তা-কর্মচারীর সংখ্যা কমে যাওয়াও ১৯৬৯ ও ১৯৮৮ সালে বর্ধিত ভবন দুইটিও বন্ধ করে দেওয়া হয়।
নিউ ইয়র্ক স্টক এক্সচেঞ্জ ইউরোনেক্সট
নিউ ইয়র্ক স্টক এক্সচেঞ্জ ইউরোনেক্সট (ইংরেজীতে:NYSE Euronext) (সাবেক NYSE Group Inc. এবং Euronext N.V.) একটি ইউরো-অ্যামেরিকান কর্পোরেশন যা কয়েকটি শেয়ার বাজার ও সিকিউরিটি এক্সচেঞ্জ পরিচালনা করে। এদের মধ্যে ইউরোনেক্সট, নিউ ইয়র্ক স্টক এক্সচেঞ্জ, NYSE Arca উল্লেখযোগ্য। এছাড়া NYSE রেগুলেশন নামক একটি সংস্থাও এই কর্পোরেশনটি পরিচালনা করে থাকে।
২০০৬ এর ৭ মার্চ নিউ ইউর্ক স্টক এক্সচেঞ্জ NYSE গ্রুপ গঠনের লক্ষ্যে আর্কিপেলাগো হোল্ডিংসকে ১০ বিলিয়ন মার্কিন ডলারের বিনিময়ে কিনে নেয়। NYSE গ্রুপ তার নিজস্ব শেয়ার বাজারে ২০০৬ এর ৮ মার্চে বাণিজ্যিক কার্যক্রম শুরু করে। নিউ ইউর্ক স্টক এক্সচেঞ্জের ১,৩৩৬ টি সিটের মালিকগণ এই গ্রুপের ৮০,১৭৭ টি শেয়ার পায়। এছাড়া তারা নগদ ৩০০,০০০ ডলার ও ৭০,৫৭০ ডলার লভ্যাংশ লাভ করে। NYSE গ্রুপ এবং ইউরোনেক্সটের মধ্যে একত্রীকরণ ঘটে ২০০৭ এর ৪ এপ্রিল। এর ফলে বিশ্বের প্রথম ইকুইটি এক্সচেঞ্জ গঠিত হয়। পরবর্তিতে ২০০৭ সালের ২৬ জুলাই NYSE রেগুলেশন এবং ন্যাসড্যাকের মধ্যে একত্রীকরণ ঘটে। এর ফলে NYSE রেগুলেশন তখন থেকে কার্যত NYSE ইউরোনেক্সট কর্তৃক নিয়ন্ত্রীত হয় না।
নিম্বোক্ত স্থানে নিউ ইউর্ক স্টক এক্সচেঞ্জ ইউরোনেক্সটের শাখা অফিস রয়েছে:
অয়লারের অভেদ
অয়লারের অভেদ হল একটি গণিতিক সমীকরণ। সুইস-জার্মান গণিতবিদ লিওনার্দ অয়লারের নামানুসারে নামকৃত করা হয়েছে। নিম্নরূপে তা প্রকাশ করা হলঃ
যেখানে,
অয়লারের অভেদকে অয়লারের সমীকরণও বলা হয়ে থাকে।
অয়লারের অভেদ হল অয়লারের সূত্রের একটি বিশেষ হ্মেত্রের জটিল বিশ্লেষণ থেকে, সেটি হলঃ
কোন বাস্তব সংখ্যা জন্য ""x"" । (ত্রিকোণমিতির ফাংশন "sine" এবং "cosine" রেডিয়ানে নেওয়া হবে, ডিগ্রীতে না।) বিশেদভাবে,
থেকে
এবং
এটি অনুসরণ করে যে
এবং আমরা পাই,
হার্ড রক
হার্ড রক হালকাভাবে সংজ্ঞায়িত রক সংগীতের একটি প্রকার যার উৎস ১৯৬০-এর দশকের গ্যারেজ, ব্লুজ রক ও সাইকেডেলিক রকে আছে। এতে ডিস্টোর্টেড ইলেকট্রিক গিটার, বেজ গিটার, ড্রাম ও সাথে পিয়ানো, কি-বোর্ডও ব্যবহার করা হয়। ১৯৭০ দশকের জনপ্রিয় সঙ্গীতের মাঝে এটি বেড়ে ওঠে লেড জেপলিন, ডিপ পার্পল, এরোস্মিথ, এসি ডিসি এবং ভ্যান হেলেন ব্যান্ডের সংস্পর্শে এবং ১৯৮০ দশকের বাণিজ্যিক সাফল্যের শিখরে ওঠে। এই দশকের শেষের দিকে কিছু গ্লাম মেটাল ব্যান্ড বনজোভি, ডিফ লেপার্ড ও গানস অ্যান্ড রোজেস খুব সফল হয়ে ওঠে, তবে তাদের জনপ্রিয়তা হারায় গ্রুঞ্জের সাফল্যের কারণে। এরা ছাড়াও অনেক পোস্ট গ্রুঞ্জ ব্যান্ডগুলো হার্ডরক গান করতে থাকে। হার্ডরক এক ধরনের উচ্চশব্দের আক্রমণাত্নক রক সঙ্গীত। হার্ডরককে কখনো কখনো কক রকের কাতারে ফেলা হয় এর প্রকাশ্য পুরুষত্ব ও যৌনতার জন্য এবং ঐতিহাসিকভাবেই এটা পরিবেশন করে পুরুষরা ও শ্রোতারা হলো সাদা চামড়ার ও বয়ঃসন্ধিকালের ছেলেরা। ১৯৬০-এর দশকে হার্ডরককে হেভি মেটালের সাথে তুলনা করা যেত কাছাঁকাছি হিসেবে, কিন্তু আস্তে আস্তে এদের মধ্যে ব্যবধান বাড়তে থাকে। হার্ডরক রক এ্যান্ড রোলের পরিচয় বহন করে। হেভি মেটাল আরো গভীর বৈশিষ্ট্য নিয়ে আসে ১৯৭০-এর দশকে ব্ল্যাক সাবাথের মাধ্যমে এবং ১৯৮০-এর দশকে এর আরও অনেক উপধারা সৃষ্টি হয়। ১৯৬০-এর দশকের মাঝামাঝিতে আমেরিকা ও ইংল্যান্ডের রক ব্যান্ডগুলো রক এ্যান্ড রোলকে পরিশীলিত করতে থাকে শব্দাড়ম্বর ড্রামের শব্দে, কঠিন শব্দে, ভারী গিটার রিফের মাধ্যমে ও উচ্চগলার ভোকালের মাধ্যমে। ১৯৬০-এর দশকের শেষের দিকে মূল ধারার রক সঙ্গীত বিভক্ত হয় সাইকেডেলিক রক থেকে সফটরক ও হার্ডরকে। সফটরকের উৎপত্তি বা অনুপ্রেরণা ফোক রক, যা সুরেলা সুর ও সঙ্গীত মাধূর্য ব্যবহার করে। অন্যদিকে হার্ডরকের অনুপ্রেরণা ব্লুজ রক যা উচ্চ শব্দের ও অধিক তীব্রতার। ব্লুজ রকের অগ্রবর্তীরা হলেন ক্রিম, জিমি হেন্ড্রিক্স এবং দ্যা জেফ বেক দল। আমেরিকার ডিসকো ও ইংল্যান্ডের পাঙ্করকের উত্থান হার্ডরকের সাফল্যকে স্তিমিত করে ফেলে। ১৯৮২ সালের দিকে থ্রাশ মেটালের সৃষ্টি যা হেভি মেটাল উপাদানের সাথে হার্ডকোর পাঙ্কের উপাদান মিশিয়ে সৃষ্টি এবং যা সৃষ্টি করে মূলত মেটালিকা, স্লেয়ার, অ্যানথ্রাক্স ও মেগাডেথ ব্যান্ডগুলো হার্ডরকের ধরন পরিবর্তন করে ফেলে ও এক্সট্রিম মেটাল তৈরিতে অবদান রাখে। আমেরিকায় হার্ডরক প্রথম সারিতে চলে আসে যখন ১৯৮৬ সালে পয়জন এবং সিন্ড্রেলা তাদের মাল্টি-প্লাটিনাম পাওয়া প্রথম অ্যালবাম বের করে। ১৯৮৬ সালে ভ্যান হেলেন ব্যান্ডের ৫১৫০ অ্যলবামটি তাদের ১ম অ্যালবাম ভোকাল স্যামি হাগারের সঙ্গে, যা আমেরিকায় তিন সপ্তাহ ধরে ১ম অবস্থানে থাকে ও ৬ মিলিয়ন কপির বেশি বিক্রি হয়। এই দশকের ২য় অর্ধে আমেরিকায় হার্ডরক পরিণত হয় সবচেয়ে ভরসা করার মতো বাণিজ্যিক জনপ্রিয় সঙ্গীতে।
ক্রিস্টিয়ান মেটাল
ক্রিস্টিয়ান মেটাল যা হোয়াইট মেটাল নামেও পরিচিত একটি হেভি মেটাল ধারার সঙ্গীতের একটি উপধারা যাতে ক্রিস্টান ধর্মের উপদেশ থাকে। যেসব ক্রিস্টানরা হেভি মেটাল ধারার গান শোনে তাদের জন্য ক্রিস্টান ধর্ম অনুসারীরা ব্যান্ডরা এই ধারার গান গায়, যা তৈরি ও বণ্টন হয় নানা ক্রিস্টান নেটওয়ার্কে। ক্রিস্টিয়ান মেটাল একটি সঙ্গীত ধারা থেকে ধারণা বলাই শ্রেয় যেহেতু এর নির্দিষ্ট কোন বৈশিষ্ট্য নেই। হেভি মেটাল ধারার সঙ্গীতের প্রায় সব উপধারাতেই ক্রিস্টিয়ান মেটাল ব্যান্ড আছে এবং তাদের মধ্যে একটি সাধারণ মিল হচ্ছে গানের কথায়। এই ধারার গানের অগ্রবর্তী ব্যান্ড হলো আমেরিকান রিজারেকশন ব্যান্ড ও সুইডেন-এর জেরুজালেম ব্যান্ড।
১৯৭০-এর দশকের শেষের দিকে এই ধারার গান বিস্তৃতি লাভ করে।লস এ্যাঞ্জেলসের ব্যান্ড স্টাইপার ১৯৮০-এর দশকে সাফল্য পায়।১৯৮৪ সালে ক্রিস্টিয়ান মেটাল শব্দটির উদ্ভব হয়। ক্যালিফোর্নিয়ার ব্যান্ড ট্যুরনিকুয়েট ও অস্ট্রেলিয়া-এর ব্যান্ড মরটিফিকেশন ১৯৯০-এর দশকে এই ধারার নেতৃত্ব দেয়। মেটালকোর দলেরা যেমন আন্ডারওথ, ডেমন হান্টার, এজ আই লে ডায়িং এবং নরমা জিন ২০০০ সহস্রাব্দে মূলধারায় বেশ কিছু সাফল্য পায় ও মনোযোগ আকর্ষণ করে বিলবোর্ড ২০০ ভেতর স্থান করে নিয়ে। আমেরিকান ইতিহাসবিদ ইলীন লুর ১৯৮০-এর দশকের মাঝামাঝি থেকে ১৯৯০-এর দশকের মাঝামাঝি পর্যন্ত ক্রিস্টিয়ান মেটালকে পর্যালোচনা করেন ও ২০০৫ সালে আমেরিকান কোয়ার্টারলি নামক পত্রিকায় নাতিদীর্ঘ প্রবন্ধ লেখেন “মেটাল মিশনারীস টু দ্যা নেশনঃ ক্রিস্টিয়ান হেভি মেটাল মিউজিক, পারিবারিক মূল্যবোধ ও তরুণ সংস্কৃতি,১৯৮৪-১৯৯৪” শিরোনামে। লুর বলেন ক্রিস্টিয়ান মেটাল বিচ্ছিন্নতার অনুভব ও বিদ্রোহ প্রকাশ করছে সেকুলার মেটালের মতোই তবে সম্পূর্ণ ভিন্ন উপায়ে। ক্রিস্টিয়ান মেটালের বিদ্রোহ আসলে খ্রিস্টানদের অবস্থানের মতোই যারা আধুনিক সমাজ ও সংস্কৃতির পাপাচারপূর্ণ ও নৈতিকতাবিহীন অবস্থানের বিপরীতে, যেখানে আইনগত বৈধতা ও জনপ্রিয়তা পাচ্ছে গর্ভপাত, পর্নোগ্রাফি ও ঐতিহ্যবাহী সামাজিক মূল্যবোধ ক্ষয়ে যাচ্ছে এবং পুরুষ সমকামী অধিকার ও নারীবাদী আন্দোলন-এর তীব্রতা বাড়ছে। সেকুলার মেটাল ব্যান্ড ও তাদের ভক্তরা তাদের মত ও চিন্তা প্রকাশে উৎসাহী ও কর্তৃপক্ষকে অন্ধভাবে অনুসরণ করে না এমনকি তাদের ধর্মীয় বিশ্বাসের ক্ষেত্রেও। 
মরবাগের মতে যেসব দেশে দীর্ঘ মেটাল আন্দোলনের ইতিহাস আছে সেখানে ক্রিস্টিয়ান মেটালের উদ্ভব ঘটেছে যেমন-আমেরিকা, ব্রাজিল, মেক্সিকো,জার্মানি, হল্যান্ড, নরওয়ে, সুইডেন ও ফিনল্যান্ডে। কজেটিল মলনেস এ্যান্টেস্টটর ব্যান্ডের মূল ভোকাল বলেনঃ” আমরা আমদের চিহ্নিত করে ব্ল্যাক মেটাল-এর মতো সঙ্গীত ধারা হিসেবে, কিন্তু ব্ল্যাক মেটালকে আমাদের বিশ্বাস বা আদর্শ হিসেবে মনে করে না।“ কিছু ক্রিস্টান দলেরা, যেমন- কিং জেমস অনলি মুভমেন্ট মনে করে মেটাল ও রক সঙ্গীতের কথা, সুর ও ব্যান্ড সদস্যদের জীবনযাপনের ধরন সবই তাদের বিশ্বাসের বিপরীতে, যদিও মেটাল ভক্তরা একে আর দশটা সঙ্গীত ধারা যেমন-জ্যাজ সঙ্গীত, শাস্ত্রীয় সঙ্গীত, ব্লুজ, পাঙ্ক ও হিপহপের মতোই মনে করে। কিছু মেটাল ভক্তরা আবার মনে করে ক্রিস্টিয়ান মেটালের গানের কথা মেটালের আসল উদ্দেশ্যের বিপরীত। ১৯৮০ ও ১৯৯০-এর দশকে সমালোচিত হয় এই ধারার সঙ্গীত আন্দোলন ও ক্রিস্টিয়ান মেটাল আন্দোলনে মৌলিকত্বের অভাব বলে একই সাথে মনে করে সেকুলার ও ক্রিস্টান দলগুলো।
এক্সট্রিম মেটাল
এক্সট্রিম মেটাল হালকাভাবে সংজ্ঞায়িত একটি শব্দ যা ১৯৮০-এর দশকে উদ্ভাবিত নানা হেভি মেটাল উপধারার সাথে সম্পর্কীত। যদিও এই শব্দটি কোন নির্দিষ্ট ধরনের শব্দ বা ধারাকে নির্দিষ্ট করে না, এটা ব্যবহার করা হয় সঙ্গীত যা ডেথ মেটাল, ব্ল্যাক মেটাল, ডুম মেটাল, থ্রাশ মেটাল ও গ্রিন্ডকোর ধারার সাথে জড়িত। মূলধারার সঙ্গীত ভক্তদের কাছে এটা খুব পরিচিত না হলেও হেভি মেটাল ধারার বা বাইরের সঙ্গীত পরিবেশনকারীরা এক্সট্রিম মেটালের মাধ্যমে প্রভাবিত।
এক্সট্রিম মেটালসঙ্গীত খুব দ্রুতলয়ের, আক্রমণাত্নক ও ভারী হয়ে থাকে। এর গানের কথায় বিভিন্ন স্পর্শকাতর বিষয় উঠে আসে, কন্ঠ কর্কশ এবং মঞ্চ পরিবেশনা ও উপস্থিতিতে থাকে মুখে সাদা রঙ মাখা মৃতদেহের মতো, স্যাটানিক ও রহস্যময় ছবি। কেউ কেউ কিস ও এ্যালিস কুপারকে এক্সট্রিম মেটাল শিল্পী হিসেবে গণ্য করেন। ইথনোগ্রাফার কিথ কান হ্যারিসের মতে এক্সট্রিম মেটালের বৈশিষ্ট্যকে সম্পূর্ণভাবে লঙ্ঘনকারী ধরনের মনে করেন, যার ‘’চূড়ান্ত’’ বিশেষত্ব হচ্ছে সবধরনের সাংস্কৃতিক, নন্দনতাত্ত্বিক, সামাজিক ও সৌন্দর্যতত্ত্বের বাধা অতিক্রম করা। সংজ্ঞার অস্পষ্টতা ও সীমাবদ্ধতা বিবেচনা করে অনেক শিল্পী বিষয়টাকে একটি বিতর্কের ব্যাপার বলে মনে করেন। কিথ কান হ্যারিস আরও বলেন যে এমন ধরনের বিতর্ককে অনেক মিউজিশিয়ান ওসঙ্গীত ভক্তরা অপ্রয়োজনীয় বলে মনে করেন। রক্ষণশীল মেলোডি একটি মূল উপাদান জনপ্রিয়সঙ্গীতের যার খুবই কম এক্সট্রিম মেটাল ধারার গানে। এক্সট্রিম মেটালে ভোকাল উচ্চমাত্রার চিৎকার (যা ব্ল্যাক মেটালের বৈশিষ্ট্য), কর্কশতা ও গর্জন (যা ডেথ মেটালের বৈশিষ্ট্য) ব্যবহার করেন। এক্সট্রিম মেটাল ভোকাল আরো নানা রকম কৌশল প্রয়োগ করেন তাদের গায়কীতে, অনেক ব্যান্ড আবার একাধিক ভোকাল রাখেন। ড্রামাররা ব্ল্যাস্ট বীট, ডাবল বেজ ও ডাবল কিক কৌশল প্রয়োগ করেন। এ ধারার গানের টেম্পো খুব বেশি হয়। চাহিদাসম্পন্ন ও জটিল ড্রাম বাজনার নমুনা ব্যবহার করে ড্রামাররা গর্ব অনুভব করেন।সাত তারের গিটার ব্যবহার খুব একটা অস্বাভাবিক ঘটনা না এ ধারার গানে।
১৯৯০ সালের শুরু ও মাঝামাঝিতে এক্সট্রিম মেটাল নজিরবিহীন মনোযোগ আকর্ষণ করে আন্তর্জাতিক মূলধারার সংগীতের।অগ্রবর্তী রেকর্ড লেবেল ইয়ারাচি রেকর্ডস কলম্বিয়া রেকর্ডসের সাথে বন্টন চুক্তি সম্পাদন করে। ভেনম এ ধারার গান সৃষ্টি করতে মূল ভূমিকা পালন করে। ভেনম ব্যান্ডের সদস্যরা তাদের মঞ্চের পরিবেশনার জন্য আলাদা নাম ঠিক করত যা তাদের জন্য ভয় প্রদর্শনকারী ও রহস্যময় ভাবমূর্তি সৃষ্টিতে ভূমিকা রাখত। এ ধরনের ব্যাপার সার্বজনীন ছিল না সে সময়। তাদের দেখাদেখি অনেক এক্সট্রিম মেটাল মিউজিশিয়ান এরকম আলাদা নাম ঠিক করত, বিশেষ করে ব্ল্যাক মেটাল শিল্পীরা। প্রথম ৪টি বড় থ্রাশ মেটাল ব্যান্ড (মেটালিকা, স্লেয়ার,মেগাডেথ ও অ্যানথ্রাক্স ব্যান্ড) প্রমাণ করে যে এক্সট্রিম মেটালও বাণিজ্যিক উপাদান হতে পারে। তবে নরওয়েতে চার্চ পোড়ানো ও খুনের ঘটনা একটা নেতিবাচক ভাবমূর্তিও সৃষ্টি করে এক্সট্রিম মেটাল সম্পর্কে।
নিচের ইতিহাস আমাদের দেখায় কিভাবে ৩টি প্রাথমিক এক্সট্রিম মেটাল উওপধারা তৈরি হলোঃ
পাঙ্ক ও হার্ডকোর ধারার সাথে ফিউশন
ডুম মেটাল
ডুম মেটাল হেভি মেটাল সঙ্গীতের চূড়ান্ত রূপ যা ধীর গতির টেম্পো, নিচু শব্দের গিটার ও অন্যান্য জাতের মেটাল সংগীতে চেয়ে ভারী ও মোটা। সঙ্গীত ও গানের কথায় উঠে আসে এক ধরনের নৈরাশ্য, ভয় ও দোদুল্যমান অনুভূতি। এই গানের ধারাটি ব্ল্যাক সাবাথ ব্যান্ডের প্রাথমিক কাজের মাধ্যমে প্রভাবিত, যামন তাদের গান ‘’ইন টু দ্যা ভয়েড’’ ও ‘’ব্ল্যাক সাবাথ’’। ১৯৮০-এর দশকের প্রথম দিকে ইংল্যান্ডের পাগান অল্টার, উইচ ফাইন্ডার জেনারেল, আমেরিকার পেন্টাগ্রাম, সেইন্ট ভিটুস ও ট্রাবল এবং সুইডেনের ক্যান্ডেলমাস ডুম মেটালকে একটি আলাদা ধারা হিসেবে প্রতিষ্ঠিত করে। ইলেকট্রিক গিটার, বেজ গিটার ও ড্রামস সবচেয়ে সাধারণ বাদ্যযন্ত্র ডুম মেটালে, তবে মাঝেমাঝে কি-বোর্ডও ব্যবহার করা হয়। গিটারিস্ট ও বেজিস্টরা খুবই নিচু লয়ে বাদ্যযন্ত্রকে টিউন করে রাখে ও বেশি মাত্রার ডিস্টোরশন ব্যবহার করে। এটা খুবই ভারী ও মোটা গিটারের শব্দ তৈরি করে যা এই ধারার সংগীতকে সংজ্ঞায়িত করার মতো বৈশিষ্ট্যেগুলোর মধ্যে অন্যতম। ঐতিহ্যবাহী ডুম মেটালে পরিষ্কার গলা দরকার যা প্রকাশ করবে এক ধরনের নৈরাশ্য, ব্যথা ও অনুকরন করবে অজি অসবর্ন, ববি লিবলিং ও জেব পার্কেসের উচ্চ শব্দের বিলাপ। এপিক ডুম মেটাল ভোকালরা অপেরাটিক ধাঁচের গান করে। আধুনিক ডুম মেটালে অবশ্য গর্জন ও চিৎকার করা গায়কীই বেশি হয়, অনেকটা স্লুডজ মেটালের মতো। গানের কথা ডুম মেটালে একটি গুরুত্বপূর্ণ ভূমিকা রাখে। এগুলি নিরাশাবাদী ধরনের হয়ে থাকে যাতে উঠে আসে ভোগান্তি, হতাশা, ভয়, শোক ও রাগ। কিছু ব্যান্ড গান লিখে আত্নদার্শনিক ও ব্যক্তিগত উপায়ে এবং অন্যরা সাহিত্য থেকে অনুপ্রাণিত হয়ে প্রতীকের মাধ্যমে। ট্রাবল ব্যান্ড ক্রিস্টান ধর্মকে তাদের গানে নিয়ে আসে। অন্যরা রহস্যময়তা ও পাগান ভাবমূর্তি নিয়ে আসে তাদের গানে। কিছু ব্যান্ড গান লিখে মাদকাসক্তি ও মাদকের ব্যবহার তাদের গানে নিয়ে আসে। ডুম মেটাল হেভি মেটাল ধারার গানের সবচেয়ে প্রাচীন রূপ যার শিকড় আছে ব্ল্যাক সাবাথের প্রাথমিক কাজে। ব্ল্যাক সাবাথের শিকড় আছে ব্লুজ ধারার গানে, কিন্তু টনি ইয়োম্মির গিটার বাদনের ধরন ডুম মেটালের মাধ্যমে ভীষণ প্রভাবিত। ১৯৭০-এর দশকে ব্ল্যাক সাবাথ ও আমেরিকার ব্যান্ড পেন্টাগ্রাম তৈরি ও পরিবেশন করতে থাকে এক ধরনের অন্ধকার ও ভারী সংগীত, যা ডুম মেটালের ভিত্তি রচনা করে দেয়। ১৯৮০-এর দশকে ডুম মেটাল গভীরভাবে আন্ডারগ্রাউন্ডে ছিল ও খুব অল্প মানুষের মধ্যে সীমাবদ্ধ ছিল। ১৯৮০-এর দশকে মেটাল সঙ্গীতের জগতে স্পীড মেটাল ও থ্রাশ মেটাল প্রভাব বিস্তার করে রেখেছিল ও বাণিজ়্যিকভাবে গ্লাম মেটাল জায়গা নিয়েছিল। সে সময়ে ডুম মেটাল ব্যান্ডগুলো কখনোই তেমন মনোযোগ আকর্ষণ করতে পারেনি।
ব্লুজ রক
ব্লুজ রক এক ধরনের উচ্চ উৎপাদনশীল সঙ্গীত ধারা যা রক এ্যান্ড রোল ধরনের সাথে বর্ধিত বুগি জ্যাম ও ১২-বার ব্লুজের সমন্বয়ে তৈরি। ইলেকট্রিক গিটার, বেজ গিটার ও ড্রামসের মাধ্যমে ব্লুজ রকের শব্দ তৈরি হয় যাতে ইলেকট্রিক গিটারের শব্দ বিবর্ধিত হয় টিউব গিটার বিবর্ধকের মাধ্যমে।
১৯৬০-এর দশকের মাঝামাঝিতে ইংল্যান্ড এবং আমেরিকাতে এই ধারার সঙ্গীত বিকশিত হয়। পাইরো স্কেয়ারউফফি বলেনঃ “রিদম এ্যান্ড ব্লুজের একটি ধারা যা সাদা চামড়ার ইউরোপিয়ানরা করত। দ্যা হু, দ্যা ইয়ার্ডবার্ডস, লেড জেপলিন, দ্যা এনিমেলস, ফ্লিটউড ম্যাক, ক্রিম ও রোলিং স্টোনস এই জাতের সঙ্গীত নিয়ে গবেষণা করে যা এসেছে হাউলিং উলফ,রবার্ট জনসন, জিমি রেড, মাডি ওয়াটার ও বি.বি. কিং থেকে। প্রথম দিকের ব্লুজ রক ব্যান্ডগুলো লম্বা ধাচের ও ইম্প্রোভাইজেশন জড়িত গান করত যা ছিল জ্যাজ সঙ্গীতের একটি বৈশিষ্ট্য। ১৯৭০-এর দশকে ব্লুজ রক ব্যান্ডগুলো আরো ভারী ও গভীর সঙ্গীত করতে থাকে। এই দশকে ব্লুজরক ও হার্ডরকের পার্থক্য প্রকট হয়ে ওঠে যখন ব্যান্ডগুলো রক ধরনের অ্যালবাম করতে থাকে। ১৯৮০-এর দশকে ও ১৯৯০-এর দশকে ব্লুজরক ব্যান্ডগুলো তাদের শিকড়ে ফিরে যায়। ফ্যাবুলাস থান্ডারবার্ড ও স্স্টিভ রে ভাগানের মতো ব্যান্ডরা রক সংগীতের সাথে কৃত্রিম প্রণয় প্রকাশ করতে থাকে।
ব্লুজ রককে বৈশিষ্ট্যমন্ডিত করা যেতে পারে ব্লুজি ইম্প্রোভাইজেশন, ১২ বার ব্লুজ, বর্ধিত বুগি জ্যাম যা সাধারণত ইলেকট্রিক গিটার বাজানোর উপর বেশি নির্ভর করে এবং অনেক ভারী ধাঁচে, রিফ ভিত্তিক শব্দ এবং যা ঐতিহ্যবাহী শিকাগো ধরনের ব্লুজের আমেজকে মনে করায়।ব্লুজ রক ব্যান্ডগুলো ইনস্ট্রুমেন্টাল কম্বো এবং উচ্চ মাত্রার বিবর্ধিত শব্দের ধারণাটা পেয়েছে রক এ্যান্ড রোল থেকে।এটাতে মাঝে মাঝে দ্রুত লয়ের টেম্পো থাকে যা তাকে আলাদা করেছে ব্লুজ থেকে।
ব্লুজ রকের পীসগুলো স্বাভাবিকভাবে ১২-বার ব্লুজ কাঠামো অনুসরণ করে, কিন্তু মাঝেমাঝে একটু অন্য্রকম কাঠামোও অনুসরণ করে, যেমন টি-মোন ওয়াকার ব্যান্ডের স্টোরমি মান ডে গান যা ১২-বার ব্লুজ কাঠামো অনুসরণ করে, কিন্তু অলম্যান ব্রাদারস|অলম্যান ব্রাদাসের গানে কর্ড পরিবর্তিত হয়েছেঃ 
...প্রচলিত G | C | G | G | C | C | G | G | D | C | G | G প্রগ্রেশনের পরিবর্তে।
ব্লুজ রক ব্যান্ডগুলো রক এ্যান্ড রোল থেকে যান্ত্রিক কম্বো ও উচ্চ বিবর্ধনের ধারণা ধার করেছে। এটা দ্রুতলয়ের টেম্পোও করে ব্লুজ থেকে নিজেদের আলাদা করতে। হ্যাম্মন্ড অর্গান ও পিয়ানো মাঝেমাঝে বাজানো হয়ে থাকে। ব্লুজরকের একটি পুরানো উদাহরণ হচ্ছে এরিক ক্ল্যাপটনের ক্রসরোডস যা ক্রিম ব্যান্ডের হুইলস অন ফায়ার অ্যালবামে প্রকাশিত হয়। ব্লুজ ও রক সংগীত যদিও কাছাকাছি জড়িত কিন্তু ১৯৬০-এর দশকের শেষের দিকেই এর উদ্ভব হয়। জিমি হেন্ড্রিক্স-এর যুগান্তকারী গিটার বাদন এবং তার পাওয়ার ট্রিয়, দ্যা জিমি হেন্ড্রিক্স এ্যাক্সপেরিয়েন্স ও ব্যান্ড অব জিপসীস ব্লুজ রকের অনেক বড় মাপের ও টেকসই পরিবর্তন ও উন্নতিতে অবদান রাখেন বিশেষ করে গিটার বাজনায়। এরিক ক্ল্যাপটন আরেকজন গিটারিস্ট যিনি এই ধারার উন্নয়নে বিশেষ ভূমিকা রাখেন।দ্যা ডোরস ও জ্যানিস জপলিন মূলধারার শ্রোতাদের এই ধারার গান শোনান।
সিরোইল সরকারী উচ্চ বিদ্যালয়
'সিরোইল সরকারী উচ্চ বিদ্যালয়' রাজশাহী সদর উপজেলার বোয়ালিয়া থানায় অবস্থিত অন্যতম প্রাচীন প্রতিষ্ঠান।
১৯৬৭ সালের ১ জানুয়ারি হযরত শাহ্ মখদুম (র.) এর পূণ্য স্মৃতিবিজড়িত পদ্মাবিধৌত রাজশাহীর ঘনবসতিপূর্ণ সিরোইল মহল্লায় সিরোইল সরকারি উচ্চ বিদ্যালয় যাত্রা শুরু করে। বাংলাদেশে হাতে গোনা যে কয়টি সরকারি মাধ্যমিক বিদ্যালয় জন্মলগ্ন থেকে সরকারি, তাদের মধ্যে সিরোইল সরকারি উচ্চ বিদ্যালয় অন্যতম। এ বিদ্যালয়ের প্রতিষ্ঠাতা প্রধান শিক্ষক ছিলেন মরহুম জনাব রিয়াজ উদ্দীন আহম্মদ।এলাকার শিক্ষানুরাগীদের কাছ থেকে জানা যায়, বিদ্যালয়টি রাজশাহীর অন্য এলাকায় স্থাপনের কথা ছিল। কিন্তু সিরোইলের স্বনামধন্য ব্যক্তিত্ব পরবর্তীকালে রাজশাহী বিশ্ববিদ্যালয়ে উপাচার্য জনাব প্রফেসর ড. মুসলেম হুদা এবং স্থানীয় শিক্ষানুরাগীদের ঐকান্তিক প্রচেষ্টায় ও আর্থিক ত্যাগ স্বীকারে সিরোইল সরকারি বিদ্যালয়টি এ এলাকায় স্থাপিত হয়।শৈশব, কৈশোর ও যৌবন পেরিয়ে নানা ডালপালা ছড়িয়ে বিদ্যালয়টি বর্তমানে এক বিশাল মহীরুহে পরিণত হয়েছে। এ বিদ্যালয় থেকে পাশ করে গেছে ৪৭ এর বেশি ব্যাচের ছাত্র যাঁরা বর্তমানে বাংলাদেশ সচিবালয়, বিশ্ববিদ্যালয়, কলেজসহ বিভিন্ন সরকারি/বেসরকারি অফিস আদালতে গুরুত্বপূর্ণ পদে কর্মরত আছেন এবং নিজ নিজ ক্ষেত্রে মেধা ও দক্ষতার পরিচয় দিয়ে দেশ ও জাতিকে সমৃদ্ধ করে যাচ্ছেন।
মহল্লা : সিরোইল; ডাকঘর : ঘোড়ামারা; থানা : বোয়ালিয়া; জেলা : রাজশাহী
শিক্ষক: ২৭ (প্রধান শিক্ষক ০১; সহকারি প্রধান শিক্ষক ০১; সহকারি শিক্ষক/শিক্ষিকা ২৫)
সহায়ক কর্মচারি: ০২ (উচ্চমান সহকারি ০১; নিম্নমান সহকারি কাম কম্পিউটার অপারেটর ০১)
সাধারণ কর্মচারি: ০৫ (দারোয়ান ০১; দপ্তরি ০১; মালী ০১; নৈশ প্রহরী ০১; ঝাড়–দার/সুইপার ০১)
ছাত্র সংখ্যা: ৮০০ (প্রায়)
শ্রেণি: তৃতীয় থেকে দশম
শাখা: প্রতি শ্রেণিতে দু’টি করে শাখা বিদ্যমান
বিভাগ: নবম শ্রেণিতে বিজ্ঞান, ব্যবসায় শিক্ষা চালু আছে
একাডেমিক ভবন: ০২ (কক্ষ সংখ্যা- ৪৬ )
ছাত্রাবাস: ০১ (১৮ টি কক্ষে ৭২ জন ছাত্র থাকতে পারে)
অন্যান্য ভবন: প্রধান শিক্ষকের বাসভবন ০১, দারোয়ান কোয়াটার ০১, পাম্প হাউস ০১, গ্যাস প্লান্ট ০১
লাইব্রেরি, ইনডোর গেমস এর জন্য কমনরুম, পদার্থবিজ্ঞান, রসায়ন, জীববিজ্ঞান, কৃষি শিক্ষা, কম্পিউটার শিক্ষা ও উচ্চতর গণিত বিষয়ের জন্য পৃথক ল্যাবরেটরি, মিলনায়তন, স্কাউট-ডেন, সাইকেল গ্যারেজ, ফুলের বাগান, খেলার মাঠ, সহশিক্ষাক্রমিক কার্যাবলী অনুষ্ঠানের ব্যবস্থা, নামাজ ঘর, টিফিন রুম ইত্যাদি
প্রকাশনা
বার্ষিকী, দেয়াল পত্রিকা, স্মৃতি স্মারক, অনিয়মিত পত্রিকা ইত্যাদি
সিরোইল, রাজশাহী
---খেলাধুলা---
---বির্তক---
---বিজ্ঞান মেলা---
বি সি এস অাই অার বিজ্ঞান মেলা ২০০৮, ১ম (বি),২য়(এ),১ম (জাতীয়,বি),২০০৯ ২য় (অান্ত:),৩য় (জাতীয়)
সিরোইল সরকারী উচ্চ বিদ্যালয়, রাজশাহী ২০১১ তে (১৯৬৭-২০০৯) সাফল্যর ৪০ বছর এবং ২০১৭ সালে (১৯৬৭-২০১৭) সাফল্যর ৫০ বছর ও সুর্বনজয়ন্তী উদযাপন করেছে।
*জনাব রফিকুল অালম বেগ, সাবেক উপার্চায, রাজশাহী প্রকৌশল ও প্রযুক্তি বিশ্ববিদ্যালয়
*জনাব শাহরিয়ার অালম, এমপি
* জনাব অারমান পারভেজ মুরাদ , অভিনেতা
www.sghs.edu.bd/
স্পিড মেটাল
স্পীড মেটাল হেভি মেটালের একটি উপধারা যার উৎপত্তি হয় ১৯৮০-এর দশকে ও যার শিকড় আছে হার্ডকোর পাঙ্ক ও ব্রিটিশ হেভি মেটালের নতুন স্রোতে। অলমিউজিকের মতে যা খুবই দ্রুতলয়ের ও কারিগরিভাবে চাহিদাসম্পন্ন। মোটরহেড ব্যান্ডকে কৃতিত্ব দেয়া হয় এই ধারার সঙ্গীতের আবিষ্কারক হিসেবে। জুডাস প্রিস্ট ও আয়রন মেইডেন ব্যান্ডেরও প্রভাব আছে এই ধারার সংগীতে। দ্বৈত গিটারের শব্দ এই ধারার সঙ্গীতের সবচেয়ে প্রধান বৈশিষ্ট্য। কুইন ব্যান্ডের স্টোন কোল্ড ক্রেজি গানটি যা তাদের ১৯৭৪ সালের অ্যালবাম শির হার্ট অ্যাটাক অ্যালবামের গান যা পরে থ্রাশ মেটাল ব্যান্ড মেটালিকা কাভার করেছিল ও ডিপ পার্পল ব্যান্ডের মেসিনহেড অ্যালবামের হাইওয়ে স্টার গানটি স্পীড মেটালের জন্য বড় অনুপ্রেরণা। স্পীড মেটাল ঘটনাক্রমে উদ্ভেষিত হয় থ্রাশ মেটালে। যদিও অনেকে এই দুই ধারাকে এক করেই দেখতে চান, কিন্তু তাদের মাঝে পার্থক্যও আছে। ইয়ান ক্রিস্টি তার বই সাউন্ড অব দ্যা বিস্টঃ দ্যা কম্পলিট হেডব্যাঙ্গিং হিস্ট্রি অব হেভি মেটাল-এ বলেনঃ ”থ্রাশ মেটাল লম্বা গানের দিকে, রিদমিক বিরতির দিকে বেশি মনোযোগ দেয় যখন স্পীড মেটাল অনেক পরিষ্কার ও সঙ্গীতের দিক থেকে জটিল একটা উপধারা যা এখনো ক্ল্যাসিক্যাল মেটালের দ্বৈত মেলোডির প্রতি বিশ্বস্ত।
স্পীড মেটালের শব্দের পার্থক্য জায়গাভেদে পরিবর্তিত হয়। ইউরোপিয়ান ব্যান্ডগুলো ভেনম, মোটরহেড ও জুডাস প্রিস্ট ব্যান্ডের গান থেকে শেখে। জাপানি ব্যান্ডগুলো শব্দ আরো সুরেলা যা পাওয়ার মেটালের সাথে তুলনীয়।উত্তর আমেরিকান ব্যান্ডগুলোর শব্দ আরো দ্রুত ও অধিকতর আক্রমণাত্নক যা পরে থ্রাশ মেটাল আন্দোলনে প্রভাব রাখে।
জেলা পরিষদ (দ্ব্যর্থতা নিরসন)
জেলা পরিষদ হল একটি স্থানীয় সরকার ব্যবস্থা। এর দ্বারা যা কিছু বোঝানো হতে পারে -
শিলিগুড়ি মহকুমা
শিলিগুড়ি মহকুমা হল ভারতের পশ্চিমবঙ্গ রাজ্যের দার্জিলিং জেলার একটি মহকুমা। শিলিগুড়ি পৌরসংস্থা এবং মাটিগাড়া, নকশালবাড়ি, ফাঁসিদেওয়া ও খড়িবাড়ি সমষ্টি উন্নয়ন ব্লক নিয়ে এই মহকুমাটি গঠিত। উক্ত চারটি ব্লক ২২টি গ্রাম পঞ্চায়েত ও দুটি জনগণনা নগরে বিভক্ত। শিলিগুড়ি মহকুমার জনগণনা নগর দু'টি হল: বৈরাটিশাল ও উত্তর বাগডোগরা। শিলিগুড়ি মহানগরীতে এই মহকুমার সদর দফতরটি অবস্থিত।
শিলিগুড়ি এই মহকুমার একমাত্র মহানগর। মহকুমার গ্রামীণ এলাকা ২২টি গ্রাম পঞ্চায়েতে বিভক্ত। এই গ্রাম পঞ্চায়েতগুলি মাটিগাড়া, নকশালবাড়ি, ফাঁসিদেওয়া ও খড়িবাড়ি সমষ্টি উন্নয়ন ব্লকের অন্তর্গত।
মাটিগাড়া সমষ্টি উন্নয়ন ব্লকটি ৫টি গ্রাম পঞ্চায়েত এলাকা (মাটিগাড়া-১, মাটিগাড়া-২, আঠারখাই, পাথরঘাটা ও চম্পাসারি) ও একটি জনগণনা নগর (বৈরাটিশাল) নিয়ে গঠিত। এই ব্লকে দু'টি থানা রয়েছে: শিলিগুড়ি ও মাটিগাড়া। ব্লকের সদর দফতর কদমতলায় অবস্থিত।
নকশালবাড়ি ব্লকটি ৬টি গ্রাম পঞ্চায়েত এলাকা (নকশালবাড়ি, নিম্ন বাগডোগরা, উচ্চ বাগডোগরা, গোঁসাইপুর, হাতিঘিসা ও মণিরাম) নিয়ে গঠিত। এই ব্লকে দু'টি থানা রয়েছে: বাগডোগরা ও নকশালবাড়ি। ব্লকের সদর দফতর নকশালবাড়িতে অবস্থিত।
ফাঁসিদেওয়া ব্লকটি ৭টি গ্রাম পঞ্চায়েত এলাকা (ফাঁসিদেওয়া-বাঁশগাঁও, চটহাট-বাঁশগাঁও, বিধাননগর-১, বিধাননগর-২, ঘোষপুকুর, জলস-নিজামতাড়া ও হেটমুড়ি-সিঙ্ঘীজোড়া) নিয়ে গঠিত। এই ব্লকে একটিমাত্র থানা রয়েছে: ফাঁসিদেওয়া ব্লকের সদর দফতরও ফাঁসিদেওয়ায় অবস্থিত।
খড়িবাড়ি ব্লকটি চারটি গ্রাম পঞ্চায়েত এলাকা (খড়িবাড়ি-পানিশালি), রানিগঞ্জ-পানিশালি, বিন্নাবাড়ি ও বুড়াগঞ্জ) নিয়ে গঠিত। ব্লকে একটিমাত্র থানা রয়েছে: খড়িবাড়ি। ব্লকের সদর দফতরও খড়িবাড়িতে অবস্থিত।
২০০২ সালে পশ্চিমবঙ্গের সংসদীয় ও বিধানসভা কেন্দ্রগুলির সীমানা পুনর্বিন্যাসের সময় ভারতের সীমানা পুনর্নির্ধারণ কমিশনের নির্দেশ অনুযায়ী, শিলিগুড়ি পৌরসংস্থার ১ থেকে ৩০ নং এবং ৪৫ থেকে ৪৭ নং ওয়ার্ডগুলি নিয়ে শিলিগুড়ি বিধানসভা কেন্দ্র গঠিত হয়। উল্লেখ্য, শিলিগুড়ি পৌরসংস্থার অন্যান্য ওয়ার্ডগুলি জলপাইগুড়ি সদর মহকুমার অন্তর্ভুক্ত। ফাঁসিদেওয়া ও খড়িবাড়ি সমষ্টি উন্নয়ন ব্লক নিয়ে গঠিত হয় ফাঁসিদেওয়া বিধানসভা কেন্দ্র। মাটিগাড়া সমষ্টি উন্নয়ন ব্লকের চম্পাসারি গ্রাম পঞ্চায়েতের অন্তর্গত সিতং বনাঞ্চল, সেবক পার্বত্য বনাঞ্চল ও সেবক বনাঞ্চলের তিনটি গ্রাম কার্শিয়াং বিধানসভা কেন্দ্রের অন্তর্ভুক্ত হয়। মাটিগাড়া সমষ্টি উন্নয়ন ব্লকের অবশিষ্ট অঞ্চল ও নকশালবাড়ি সমষ্টি উন্নয়ন ব্লক নিয়ে গঠিত হয় মাটিগাড়া-নকশালবাড়ি বিধানসভা কেন্দ্র। এই কেন্দ্রটি তফসিলি জাতি প্রার্থীদের জন্য সংরক্ষিত। শিলিগুড়ি মহকুমার এই চারটি বিধানসভা কেন্দ্রই দার্জিলিং লোকসভা কেন্দ্রের অন্তর্গত।
কাসিস্কি পরীক্ষা
ক্রিপ্ট্যানালাইসিসে কাসিস্কি পরীক্ষা হল বহু-বর্ণমালা ভিত্তিক প্রতিস্থাপন সাইফার (যেমন ভিগেনের সাইফার) আক্রমণের পদ্ধতি। এই পদ্ধতি ১৮৬৩ সালে ফ্রেডরিখ কাসিস্কি প্রকাশ করেন। কিন্ত এটা আগেই চার্লস ব্যাবেজ ১৮৪৬ সালে আবিষ্কার করেছিলেন বলে ধারণা করা হয়।
কাসিস্কি পরীক্ষা ক্রিপ্ট্যানালিস্টকে বহু-বর্ণমালা ভিত্তিক প্রতিস্থাপন সাইফারের শব্দচাবির দৈর্ঘ্য কমিয়ে আনতে সাহায্য করে। এক বার শব্দচাবির দৈর্ঘ্য পেয়ে গেলে ক্রিপ্ট্যানালিস্ট সাইফার টেক্সটকে 'ক' কলামে সাজান যেখানে 'ক' হল শব্দচাবির দৈর্ঘ্য। এখন প্রতি কলামকে বহু-বর্ণমালা ভিত্তিক প্রতিস্থাপন সাইফার বিবেচনা করা যায়, এবং প্রতি কলামে পৌনঃপূন্যঃ বিশ্লেষন চালানো যায়।
প্রথমে সাইফার টেক্সটে বার বার ঘটিত বর্ণ-সমষ্টি খুজে বের করতে হয়। বর্ণ-সমষ্টির দৈর্ঘ্য ৩ বা তার বেশি হতে হবে। বার বার ঘটিত বর্ণ-সমষ্টির দূরত্ব শব্দচাবির দৈর্ঘ্যের গুনিতক। সাধারনত দূরত্ব গুলোর গরিষ্ঠ সাধারণ গুণনিয়ককে শব্দচাবির দৈর্ঘ্য হিসেবে ধরা হয়।
বাষ্পীয় টার্বাইন
বাষ্পীয় টার্বাইন (ইংরাজি ভাষায়: Steam turbine) এক ধরণের যন্ত্র যা উচ্চ চাপবিশিষ্ট জলীয় বাষ্প থেকে তাপশক্তি শুষে নিয়ে সেটিকে ঘূর্ণন গতিশক্তিতে রূপান্তরিত করে। আধুনিককালে বাষ্পীয় টার্বাইন বলতে যে যন্ত্রটিকে বোঝায়, ইংরেজ বিজ্ঞানী স্যার চার্লস পার্সন্স ১৮৮৪ সালে সেটি উদ্ভাবন করেন।
ঘূর্ণন গতিশক্তি উৎপাদন করে বলে বাষ্পীয় টার্বাইন বৈদ্যুতিক জেনারেটর চালনার জন্য খুবই উপযোগী। সারা বিশ্বের প্রায় ৮০% বৈদ্যুতিক জেনারেটরে তাই বাষ্পীয় টার্বাইন ব্যবহার করা হয়।
বাষ্পীয় টার্বাইন হল এক ধরণের তাপ ইঞ্জিন, যাতে ধাপে ধাপে জলীয় বাষ্পের সম্প্রসারণ ঘটিয়ে যন্ত্রটির তাপগতিভিত্তিক দক্ষতা (thermodynamic efficiency) অত্যন্ত উচ্চমানে নিয়ে যাওয়া হয়েছে।
গ্রুভ মেটাল
গ্রুভ মেটাল হলো হেভি মেটাল-এর একটি উপধারা। এটা ব্যবহার করা হত পেন্টেরা ও এক্সহোরডার ব্যান্ডকে বর্ণনা করতে।
পেন্টেরা ব্যান্ডের ১৯৯০ সালে প্রকাশিত কাউবয়েজ ফ্রম হেল অ্যালবামটিকে গ্রুভ মেটালের সংজ্ঞা নির্ধারণকারী অ্যালবাম বলা যেতে পারে। ব্যাড ব্রেইনস ব্যান্ডের থেকে গ্রুভ মেটালের আবির্ভাব হয়েছে বলে মনে করেন প্রং ব্যান্ডের টমি ভিক্টর। ১৯৯৮ সালে দ্যা ওয়াশিংটন পোস্টের জেফরি হিমস গ্রুভ মেটাল সম্পর্কে বলেন। “হার্ডরকের বিয়ে ডান্স সংগীত ও হিপহপের সাথে”। অন্যান্য গ্রুভ মেটাল ব্যান্ডগুলো মিলিত হয়েছে থ্রাশ মেটাল, হার্ডকোর পাঙ্ক ও ইন্ডাস্ট্রিয়াল সংগীতের সাথে।ই য়ান ক্রিস্টি মনে করেন সেপালচুরা ব্যান্ডের চাওস এডি অ্যালবাম ও পেন্টেরা ব্যান্ড ডেথ মেটাল থেকে আসা গ্রুভ মেটালের সৃষ্টিকর্তা ও ১৯৯০ দশকের সব দলগুলো ও সঙ্গীতধারাকে কমবেশী প্রভাবিত করেছে।
যেসব ব্যান্ড এ রকম গানের ধারায় কাজ করেছে তাদের মধ্যে স্পিরিচুয়াল বেগারস, সোলফ্লাই,গোজিরা, থ্রোডাউন , ট্রিভিয়াম, ল্যাম্ব অব গড, মেসিন হেড ও বাইজানটাইন অন্যতম। কিছু কিছু ব্যান্ড গ্রুভ মেটাল হিসেবে পরিচিত হতে চায় না। ১৯৯৩ সালে থ্রাশ মেটাল ব্যান্ড এ্যানিহিলেটর রোডরানার রেকর্ডস ত্যাগ করেন গ্রুভ মেটাল ব্যান্ড হিসেবে পরিচিত না হতে। পরবর্তীতে এই কানাডিয়ান ব্যান্ডটি আর কখনোই উত্তর আমেরিকায় সঙ্গীত পরিবেশন করে নাই।
যেমন প্যান্থার (মূলত একটি গ্ল্যাম ধাতু এবং গতি 1980 সালে মেটাল ব্যান্ড) এবং Sepultura যেমন অগ্রগামীর খাঁজ মেটাল ব্যান্ড (মূলত খেলার ছেঁচা ধাতু এবং মৃত্যুর ধাতু) 1990 সালে Nu ধাতু এবং 2000s. Nu মধ্যে মেটালকোর কিছু উন্নয়নের জন্য ভিত্তি স্থাপন ধাতু একটি বিকল্প ধাতু উপবর্গ যা downtuned riffs সদ্ব্যবহার, একটি আরো হিপ হপ প্রভাবিত rapping এবং টার্নট্যাবলিজম এবং খাঁজ ধাতু ছন্দ অ্যাক্সেসযোগ্য বীট, যখন ঘন ঘন উদাসীন গিটার solos এবং জটিল picking. Metalcore উপর জোর দেয় যা ধীর হয় সাধারণ ভারী ধাতু বৈশিষ্ট্য সেইসাথে breakdowns, হয় , তীব্র প্যাসেজ যে moshing সহায়ক হয়.
ইয়ারাচি রেকর্ডস
ইয়ারাচি রেকর্ডস হেভি মেটাল অ্যালবাম ভিত্তিক একটি রেকর্ড লেবেল যা অফিস ইংল্যান্ডের নটিংহামে ও আমেরিকার নিউইয়র্ক শহরে অবস্থিত। ১৯৮৮ থেকে ১৯৯৪ সাল পর্যন্ত এই লেবেল অনেক অগ্রবর্তী এক্সট্রিম মেটাল ব্যান্ডকে সাহায্য করে অ্যালবাম প্রকাশের জন্য ও প্রাথমিক গ্রিন্ডকোর ও ডেথ মেটাল ব্যান্ডদের প্রকাশ করে। ১৯৮০-এর দশকের শেষের দিকে ডিগবি ডিগ পিয়ারসন এই লেবেল প্রতিষ্ঠা করেন। ১৯৮৫ সালে ইয়ারাচি রেকর্ডস নাম হওয়ার আগে পিয়ারসন বের করেন অ্যাংলিকান স্কাপ এ্যাটিক নামের প্রাথমিক হার্ডকোর পাঙ্ক ও ক্রসওভার ব্যান্ডদের মিশ্র অ্যালবাম যাতে গান করেন হিরাক্স, লিপক্রিম, কনক্রিট সক্স ইত্যাদি ব্যান্ডরা। ১৯৮৭ সালে ভিনাইল হলো ইয়ারাচি রেকর্ডসের প্রথম প্রকাশনা অফিসিয়ালি। প্রথম বড় মাপের প্রকাশনা হলো নাপালম ডেথ ব্যান্ডের স্কুম। ইয়ারাচি রেকর্ডসের অনেক ছোট ছোট রেকর্ড লেবেলও আছে, যেমন-উইকিড ওয়ার্ল্ড রেকর্ডস, ইলিটিস্ট রেকর্ডস ও স্বল্প আয়ুর নেক্রোসিস রেকর্ডস। পরের দিকের প্রকাশনা হলো ক্যালফোর্নিয়ার ব্যান্ড আডেমা অ্যালবাম ও ডিসাইড ব্যান্ডের কাজ যা ২০০৫ সালে এপ্রিলে আমেরিকান টপ চার্টে চলে আসে। কারকাস ব্যান্ডের বেজিস্ট ও গায়ক জেফরি ওয়াকার ইয়ারাচি রেকর্ডসের লোগোর ডিজাইন করেন। ২০০৭ সালে ইয়ারাচি রেকর্ডস ক্যারোলাইন ডিস্ট্রিবিউশন নামের কোম্পানির সাথে বণ্টন চুক্তি স্বাক্ষর করে। ইয়ারাচি রেকর্ডসের প্রকাশনার ডিজিটাল ও পাইকারী বণ্টন করবে কোম্পানিটি। ২০১০ সালে ইয়ারাচি ঘোষণা করে তারা সিঙ্গাপুরের গ্রিন্ডকোর ব্যান্ড ওয়ার্মরটের সাথে চুক্তি করবে যার ফলে তারা তাদের জনপ্রিয় ডেব্যু অ্যালবাম প্রকাশ করবে যা এতদিন শুধুমাত্র ব্যান্ডের সদস্যদের মাধ্যমেই সহজলভ্য ছিল।
ডেথ এন রোল
ডেথ 'এন' রোল () শব্দটি ব্যবহার করা হয় সেসব ডেথ মেটাল ব্যান্ডদের শব্দকে বর্ণনা করতে যারা রক এন্ড রোলের অনুপ্রেরণায় নানা উপাদান গানে নিয়ে আসে। ডেথ মেটাল ও রক এন্ড রোলের জন্য এটা একটি চামড়ার তৈরি বড় বাক্সের মতো কাজ করে। নেয়া প্রভাবটা হচ্ছে ডেথ মেটালের ট্রেড মার্ক গম্ভীর গলার সাথে ও উচ্চমাত্রার ডিস্টোর্টেড গিটার রিফের যোগাযোগ যা ১৯৭০-এর দশকের হার্ডরক ও হেভি মেটালের স্মৃতি জাগায়। উল্লেখ করার মতো ব্যান্ড হচ্ছে গোরফেস্ট ও এনটোম্বড।
এনটোম্বড ব্যান্ড প্রথম ডেথ এন রোল ধারার গান করে। এনটোম্বড ব্যান্ডের স্বরণীয় উলভেরাইন ব্লুজ অ্যালবাম প্রকাশনার পরে মিডিয়া একে নতুন শব্দ ডেথ এন রোল বলে অভিহিত করে। ১৯৯৬ সালে গোরফেস্ট ব্যান্ডের সোল সারভাইভর হচ্ছে আরেকটি বলার মতো এ জাতের অ্যালবাম। এতে ক্ল্যাসিক রকের প্রভাব ও লক্ষ্যনীয়। যার প্রমাণ পাওয়া যায় ঐ বছরেই দ্যা ক্লাব ট্যুরে ব্ল্যাক সাবাথ, ডিপ পার্পল ওএসি ডিসি ব্যান্ডের গান গাওয়াতে। ১৯৯০ দশকের শেষের দিকে তাদের অ্যালবাম চ্যাপ্টার ১৩ বের হয় যা তাদের আগের অ্যালবামের ধারা বজায় রাখে। তারপর গোরফেস্ট ব্যান্ড ভেঙ্গে যায়। (গোরফেস্ট ব্যান্ড ৭ বছর পরে আবার একত্রিত হয়)। তাদের দুইজন সদস্য বর্তমানে লাইভ এ্যান্ড ডেঞ্জারাস নামের ব্যান্ডে; যা হল্যান্ডের থিন লেজি ব্যান্ডের প্রতি উৎসর্গকৃত, কাজ করছে।
ডেথ মেটাল ব্যান্ডগুলো সাক্ষাৎকারের সম্মুখীন হলে তারা ডেথ এন রোল জাতের আচরণ সম্পর্কে মিশ্র প্রতিক্রিয়া ব্যক্ত করে। এনটোম্বড ব্যান্ডের এল জি পেত্রোভ বলেনঃ “আমরা এটাকে এনটোম্বড সঙ্গীত হিসেবেই দেখি, যদি লোকজন মনে করে এটা ডেথ এন রোল তাহলে এটা তাই। আমরা খালি হাসি, ডেথ এন রোল, কেন নয়? যখন আমরা গান বানাই, তখন ভাবি না যে এটা কোন নির্দিষ্ট ধরনের। “ডেথ মেটাল ও রক এন্ড রোলের মিশ্রণ সম্পর্কে গোরফেস্ট ব্যান্ডের ফ্রাঙ্ক হারথোরন বলেনঃ”আজব ব্যাপার! সবাই বলছে এটা ডেথ এন রোল জাতের হয়েছে। আমার কাছে এটা শুধুই মেটাল, সহজ ও সরল।আমি মনে করি না আমাদের অনুপ্রেরণা অন্য ব্যান্ডগুলো থেকে ভিন্ন।
গ্লাম মেটাল
গ্লাম মেটাল যা হেয়ার মেটাল নামেও পরিচিত ও পপ মেটালের প্রতিশব্দ হিসেবেও ব্যবহৃত হয় হলো হার্ডরক ও হেভি মেটাল-এর একটি উপধারা। ১৯৭০-এর দশকে শেষের দিকে ও ১৯৮০-এর দশকের প্রথমদিকে আমেরিকায় বিশেষ করে লস এ্যাঞ্জেলসে বিকশিত হয়। ১৯৮০-এর দশকে পুরোটা জুড়ে ও ১৯৯০-এর দশকের প্রথমদিকে জমকালো ভাবে গ্লাম মেটালকে দেখা যায় ও পাওয়ার কর্ড ভিত্তিক হেভি মেটাল সঙ্গীত ধারার প্রভাব লক্ষ্য করা যায়। পাঙ্ক রক-এর উপাদানের সাথে ঐতিহ্যবাহী হার্ডরক ও হেভি মেটাল গানের ব্যবহার গ্লাম মেটালে লক্ষ্য করা যায়। সঙ্গীত টেলিভিশনের প্রযোজকরা এই ধারার গানের প্রতি আকৃষ্ট হয় ও এমটিভি-এর উত্তানও এই ধারার সঙ্গীতের একই সাথে। শেষ রাতের পার্টি গুলোতে গ্লাম মেটাল পরিবেশনকারীদের লজ্জাজনক লাম্পট্য তাদের অখ্যাতি এনে দেয়, যা ট্যাবলয়েড মিডিয়া খুবই বিশদভাবে পরিবেশন করে। স্টিভেন ডেভিস বলেন যে এই ধারার স্টাইলটা অনুসরণ করেছে এরোস্মিথ,কিস, বোস্টন,চিপ ট্রিক ও দ্যা নিউ ইয়র্ক ডলসকে। বিশেষ করে কিস ব্যান্ডকে , তবে শক রক ধরনের অ্যালিস কুপারকেও এই ধারার সঙ্গীত অনুসরণ করে। ফিনিশ ব্যান্ড হানই রকসকে কৃতিত্ব দেয়া হয় হেয়ার মেটাল ধারা সঙ্গীতের ভিত্তি রচনার জন্য। ভ্যান হেলেন ব্যান্ডকে কৃতিত্ব দেয়া যায় এই ধারার আন্দোলনকে গতিশীল করার জন্য। লিড গিটারিস্ট ইডি ভ্যান হেলেন-এর গিটার বাজনা বাজানোর নতুন কৌশল ট্যাপিংকে জনপ্রিয় করতে মূল ভূমিকা পালন করেন। লিড গায়ক ডেভিড লি রথ-এর মঞ্চ পরিবেশনা গ্লাম মেটালের মাধ্যমে প্রভাবিত, যদিও তারা কখনোই গ্লাম সৌন্দর্যতত্ত্ব মঞ্চে উপস্থাপন করেনি।
১৯৮০-এর দশকে অনেকগুলো আমেরিকান ব্যান্ড গ্লাম মেটালের দিকে ঝুঁকে পড়ে, এদের মধ্যে ওয়েস্টার্ন মেরিল্যান্ডের কিক্স ব্যান্ডটি অন্যতম যারা ১৯৮১ সালে ইপনিমাস ডেব্যু অ্যালবামটি প্রকাশ করে। সান ফ্রানসিস্কোর নাইট র‌্যাঞ্জারস ব্যান্ডের ১ম অ্যালবাম ডন পেট্রোল (১৯৮২) আমেরিকায় টপ ৪০ গানের তালিকায় চলে আসে, কিন্তু তাদের ১৯৮৩ সালের অ্যালবাম মিডনাইট ম্যাডনেস আগের রেকর্ড ভেঙ্গে দেয়। ১৯৮২ সালে টুইস্টেড সিস্টার যা আসলে একটি গ্লাম রক ব্যান্ড ১৯৭২ সালে প্রতিষ্ঠিত আন্ডার দ্যা ব্লেড অ্যালবাম প্রকাশ করে। নিউ জার্সির ব্যান্ড বন জোভি হার্ড রকের সাথে পপ মিশিয়ে ১৯৮৬ সালে স্লিপারি হোয়েন ওয়েট প্রকাশ করে, যা টপ চার্টে টানা ৮ সপ্তাহ শীর্ষে থাকে ১২ মিলিয়ন কপি বিক্রি হয়ে। এই অ্যালবাম এই ধারার গানের শ্রোতার সংখ্যা আরো বাড়িয়ে দেয়, বিশেষ করে মেয়েদের কাছে তার আবেদনের জন্য। ১৯৮০-এর দশকের মধ্য থেকে শেষ দিক পর্যন্ত গ্লাম মেটাল এমটিভিতে প্রচারিত হতে থাকে প্রায় প্রতিদিনই। সমালোচকদের অনেক নেতিবাচক মন্তব্য সত্ত্বেও এই ধারার গান ঐ দশকের শেষের দিকে বাণিজ্যিকভাবে সবচেয়ে ভরসা করার মতো হয়ে ওঠে। রেড হট চিলি পিপারস ও জেনিস এ্যাডিকশন এই ধারার গানের জনপ্রিয়তা বাড়াতে সাহায্য করে।